tripathysagar/odia_wiki huggingface dataset:
ମାରବର୍ଗ ଭୂତାଣୁ ରୋଗ    (ପୂର୍ବ ନାମ ମାରବର୍ଗ ରକ୍ତସ୍ରାବ ଜ୍ୱର) ମାନବଠାରେ ହେଉଥିବା ଏକ ଭୟଙ୍କର ରକ୍ତସ୍ରାବୀ ଜ୍ୱର  । ପ୍ରାରମ୍ଭିକ ଲକ୍ଷଣରେ ସାଧାରଣତଃ ଜ୍ୱର, ମୁଣ୍ଡ ବିନ୍ଧା ଏବଂ ମାଂସପେଶୀ ଯନ୍ତ୍ରଣା ହୁଏ । କିଛି ଦିନ ପରେ ରାସ ବା ଦାଗ, ବାନ୍ତି, ତରଳ ଝାଡ଼ା ଏବଂ ଉଦର ଯନ୍ତ୍ରଣା ହୋଇପାରେ  ସଂସ୍ପର୍ଶରେ ଆସିବାର ୫ରୁ ୧୦ ଦିନ ପରେ ସାଧାରଣତଃ ଲକ୍ଷଣ ଆରମ୍ଭ ହୁଏ । ରୋଗ ଜଟିଳ ହେଲେ ଯକୃତ ବିଫଳ, ଉନ୍ମାଦ, ଅଗ୍ନାଶୟ ପ୍ରଦାହ ଏବଂ ପ୍ରବଳ ରକ୍ତସ୍ରାବ ହୋଇପାରେ। ଏହି ରୋଗ ଦୁଇ ପ୍ରକାର ଭୂତାଣୁ ଯୋଗୁ ହୋଇପାରେ ଯଥା:- ମାରବର୍ଗ ଭୂତାଣୁ/ ଏମଏଆରଭି   ଏବଂ ରେଭନ ଭୂତାଣୁ/ ଆରଏଭିଭି   ଅଛି  ଏହି ଭୂତାଣୁଗୁଡ଼ିକ ସାଧାରଣତଃ ଆଫ୍ରିକୀୟ ଫଳ ବାଦୁଡ଼ି ମଧ୍ୟରେ ବ୍ୟାପିଥାଏ ଯାହାଫଳରେ ଅସୁସ୍ଥତା ନଥାଏ  ଏହା ବାଦୁଡ଼ିରୁ ଲୋକଙ୍କ ମଧ୍ୟରେ ଏବଂ ରୋଗାକ୍ରାନ୍ତ ଲୋକ ମଧ୍ୟରୁ ଯାଇ ଅନ୍ୟ ଲୋକଙ୍କ ମଧ୍ୟରେ ବିସ୍ତାର ଲାଭ କରେ  ଲୋକମାନଙ୍କ ମଧ୍ୟରେ ପ୍ରତ୍ୟକ୍ଷ ସଂସ୍ପର୍ଶ କିମ୍ବା ପରୋକ୍ଷ ଭାବରେ ଯେପରିକି ପ୍ରଦୁଷିତ ଶାରୀରିକ ତରଳ ପଦାର୍ଥ ଏପରିକି ଯୌନ ସମ୍ପର୍କ ମାଧ୍ୟମରେ ବିସ୍ତାରପ୍ରାପ୍ତ ହୁଏ  ରକ୍ତ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ  ଇବୋଲା ଭୂତାଣୁ ରୋଗ   ଭଳି ଲକ୍ଷଣ ପ୍ରକାଶ ପାଏ । ପ୍ରତିଷେଧରେ ଆଫ୍ରିକୀୟ ବାଦୁଡ଼ିଠାରୁ ଦୂରରେ ରହିବା ଏବଂ ଅସୁସ୍ଥ ଲୋକଙ୍କ ଯତ୍ନ ନେବା ସମୟରେ ବ୍ୟକ୍ତିଗତ ସୁରକ୍ଷା ଉପକରଣ ବ୍ୟବ‌ହାର କରିବାକୁ ଉପଦେଶ ଦିଆଯାଏ । ସାହାଯ୍ୟକାରୀ ଚିକିତ୍ସା ଉପ‌ଯୋଗ କଲେ ଫଳାଫଳ ଉନ୍ନତ ହୋଇଥାଏ  ଶିରାଭ୍ୟନ୍ତର ତରଳ ପଦାର୍ଥ, ରକ୍ତ ଓ ରକ୍ତଜାତ ଦ୍ରବ୍ୟ, ଅମ୍ଳଜାନ ଚିକିତ୍ସା ଏବଂ ଉପ‌ଯୁକ୍ତ ଇଲେକ୍ଟ୍ରୋଲାଇଟ ଦେଇ ଚିକିତ୍ସା କରାଯାଏ । ସଂକ୍ରମିତ ଲୋକଙ୍କ ମଧ୍ୟରୁ ପ୍ରାୟ ଅର୍ଦ୍ଧେକ ଲୋକ ମୃତ୍ୟୁବରଣ କରନ୍ତି। ମାରବର୍ଗ ଭୂତାଣୁ ରୋଗ   ବିରଳ ଅଟେ  ଏହା ସାଧାରଣତଃ ଆଫ୍ରିକା ଭିତରେ ବ୍ୟାପିଥାଏ। ପ୍ରଥମେ ଏହି ରୋଗ ୧୯୬୭ ମସିହାରେ ଚିହ୍ନଟ ହୋଇଥିଲା ଏବଂ ଅଦ୍ୟାବଧି ୫୮୮ରୁ ଅଧିକ ରୋଗୀ ଚିହ୍ନଟ ହୋଇସାରିଛନ୍ତି । ବାଦୁଡ଼ି ଭଳି ସମ ଜାତୀୟ ଅନ୍ୟ ପ୍ରାଣୀମାନେ ମଧ୍ୟ ପ୍ରଭାବିତ ହୋଇପାରନ୍ତି
ଭାବନା କଣ୍ଠ ଭାରତର ପ୍ରଥମ ମହିଳା ବିମାନଚାଳକ ଅଟନ୍ତି । ତାଙ୍କୁ ତାଙ୍କର ଦୁଇ ସହଯୋଗୀ ମୋହନା ସିଂ ଜିତରବାଲ ଏବଂ ଅବନୀ ଚତୁର୍ବେଦୀଙ୍କ ସହ ପ୍ରଥମ ମହିଳା ଯୁଦ୍ଧ ବିମାନଚାଳକ ଭାବରେ ଘୋଷଣା କରାଯାଇଥିଲା । ଜୁନ ୨୦୧୬ ମସିହାରେ ଏହି ତିନିଜଣଙ୍କୁ ଭାରତୀୟ ବାୟୁସେନା ଯୁଦ୍ଧ ବିମାନ ସେନାଦଳରେ ଅନ୍ତର୍ଭୁକ୍ତ କରାଯାଇଥିଲା । ସେମାନଙ୍କୁ ପ୍ରତିରକ୍ଷା ମନ୍ତ୍ରୀ ମନୋହର ପାରିକର ଆନୁଷ୍ଠାନିକ ଭାବେ ଦାୟିତ୍ୱ ଦେଇଥିଲେ । ମେ ୨୦୧୯ ମସିହାରେ, ସେ ଭାରତର ପ୍ରଥମ ମହିଳା ଯୁଦ୍ଧ ବିମାନଚାଳକ ହୋଇଥିଲେ ଯିଏ ଯୁଦ୍ଧ ମିଶନ ଗ୍ରହଣ କରିବାକୁ ଯୋଗ୍ୟ ହୋଇଥିଲେ । ପ୍ରାରମ୍ଭିକ ଜୀବନ ଭାବନା ୧ ଡିସେମ୍ବର ୧୯୯୨ ମସିହାରେ ବିହାରର ଦାରଭଙ୍ଗାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ତେଜ ନାରାୟଣ କାନ୍ତ ଭାରତୀୟ ତୈଳ ନିଗମର ବୈଦ୍ୟୁତିକ ଇଞ୍ଜିନିୟର ଏବଂ ମାତା ରାଧା କାନ୍ତ ଜଣେ ଗୃହିଣୀ ଅଟନ୍ତି । ବଡ ହେବାପରେ ସେ, ଖୋ ଖୋ, ବ୍ୟାଡମିଣ୍ଟନ, ସନ୍ତରଣ ଏବଂ ଚିତ୍ରକଳାକୁ ଭଲ ପାଉଥିଲେ । ଶିକ୍ଷା ଭାବନା କଣ୍ଠ ବରାଉନି ରେଫିନାରୀର ଡ଼ିଏଭି ପବ୍ଲିକ୍ ସ୍କୁଲରୁ ନିଜର ପାଠପଢ଼ା ସମାପ୍ତ କରିଥିଲେ । ସେ ରାଜସ୍ଥାନର କୋଟାଠାରେ ଇଞ୍ଜିନିୟରିଂ ପ୍ରବେଶିକା ପରୀକ୍ଷା ପାଇଁ ପ୍ରସ୍ତୁତ ହୋଇଥିଲେ । ଅଧିକ ଅଧ୍ୟୟନ ପାଇଁ କାନ୍ତ ବେଙ୍ଗାଲୁରୁର ବିଏମ୍ଏସ୍ କଲେଜ୍ ଅଫ୍ ଇଞ୍ଜିନିୟରିଂରୁ ମେଡିକାଲ୍ ଇଲେକ୍ଟ୍ରୋନିକ୍ସରେ ସ୍ନାତକୋତ୍ତର ଇଞ୍ଜିନିୟରିଂରେ ଯୋଗ ଦେଇଥିଲେ । ସେ ୨୦୧୪ ମସିହାରେ ସ୍ନାତକ ହାସଲ କରିଥିଲେ ଏବଂ ଆଇଟି ଗ୍ରାଣ୍ଟ ଟାଟା କନ୍ସଲୁଟାନ୍ସ ସେବା ପାଇଁ ନିଯୁକ୍ତ ହୋଇଥିଲେ । ବୃତ୍ତି କଣ୍ଠ ସର୍ବଦା ବିମାନ ଉଡେଇବାର ସ୍ୱପ୍ନ ଦେଖିଥିଲେ । ସେ ବାୟୁସେନାର ସାଧାରଣ ପରୀକ୍ଷା ଦେଇଥିଲେ ଏବଂ ବାୟୁସେନାରେ ନିଯୁକ୍ତ ହେବା ପାଇଁ ମନୋନୀତ ହୋଇଥିଲ । ମାର୍ଚ୍ଚ ୯, ୨୦୨୦ ମସିହାରେ ତାଙ୍କୁ ରାଷ୍ଟ୍ରପତି ରାମ ନାଥ କୋବିନ୍ଦ ନାରୀ ଶକ୍ତି ପୁରସ୍କାର ସହିତ ପୁରସ୍କୃତ କରିଥିଲେ ।
ରୁନା ଖାନ୍ ଜଣେ ବଙ୍ଗଳାଦେଶୀ ଅଭିନେତ୍ରୀ ଯିଏକି ମୁଖ୍ୟତଃ ବାଂଲାଦେଶୀ ଦୂରଦର୍ଶନ ଏବଂ ଚଳଚ୍ଚିତ୍ରରେ କାର୍ଯ୍ୟ କରନ୍ତି । ସେ ୨୦୧୭ ମସିହାରେ ତାଙ୍କ ଅଭିନୀତ କଥାଚିତ୍ର ହାଲଦା ପାଇଁ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ସହ-ଅଭିନେତ୍ରୀ ପୁରସ୍କାର ପାଇଥିଲେ । ତାଙ୍କ ଅଭିନୀତ ଅନ୍ୟ ଏକ କଥାଚିତ୍ର ଚିଟକିନି ପାଇଁ ମେରିଲ୍ ଆଲୋ ପ୍ରଥମ ପୁରସ୍କାର ଉତ୍ସବରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ପୂରସ୍କାର ପାଇଥିଲେ ।
ଯୋଗ  ଇଂରାଜୀ:  ; ସଂସ୍କୃତ:   ,   ପ୍ରାଚୀନ ଭାରତରେ ପ୍ରାୟ ୬୦୦୦ ବର୍ଷ ପୂର୍ବେ ବିକଶିତ ହୋଇଥିବା ଶରୀର,ମନ ଓ ଆତ୍ମାକୁ ସଂଯମ କରିବାର ଏକ ଆଧ୍ୟାତ୍ମିକ ପଦ୍ଧତି । ଯୋଗର ଅନେକ ଅନେକ ଶାଖା ଓ ଅଭ୍ୟାସ ରହିଛି । ଏହାର ହିନ୍ଦୁଧର୍ମ, ବୌଦ୍ଧଧର୍ମ ଓ ଜୈନଧର୍ମରେ ବିଭିନ୍ନ ସାଧନା ମାର୍ଗ ରହିଛି । ଯୋଗର ବହୁ ଶାଖା ମଧ୍ୟରେ ରାଜଯୋଗ ଓ ହଠଯୋଗ ବିଶେଷ ପ୍ରସିଦ୍ଧ । ପ୍ରାକ୍ ବୈଦିକ ଯୁଗରୁ ଯୋଗର ଉତ୍ପତ୍ତି ବୋଲି ଗ୍ରହଣ କରାଯାଏ । ସିନ୍ଧୁ ଉପତ୍ୟକା ସଭ୍ୟତାରୁ ମିଳିଥିବା ମୁଦ୍ରାରେ ଯୋଗାସନରେସ୍ଥିତ ପଶୁପତିଙ୍କ ଛବି ଯୋଗର ପ୍ରାଚୀନତା ପ୍ରତିପାଦନ କରେ । ଋକ ବେଦରେ ମଧ୍ୟ ଯୋଗର ଉଲ୍ଲେଖ ମିଳିଥାଏ । ବିଭିନ୍ନ ଉପନିଷଦରେ ଥିବା ବର୍ଣ୍ଣନା ଅନୁଯାୟୀ ଯୋଗର ବ୍ୟବହାର ବହୁ ପୁରାତନ । ବୌଦ୍ଧସୂତ୍ର ମାନଙ୍କରେ ମଧ୍ୟ ଯୋଗର ଉଲ୍ଲେଖ ରହିଛି । ତେବେ, ପତଞ୍ଜଳିଙ୍କ ଯୋଗସୂତ୍ର ଯୋଗ ସମ୍ବନ୍ଧରେ ପ୍ରଥମ ଗ୍ରନ୍ଥ, ଯାହା ଯୋଗର ମାନସିକ ଓ ଦାର୍ଶନିକ ବାଖ୍ୟା କରିଥାଏ । ବୈଦିକ ଷଡଦର୍ଶନ ମଧ୍ୟରୁ ଯୋଗ ଅନ୍ୟତମ, ଯାହା ପତଞ୍ଜଳୀଙ୍କ ଯୋଗସୂତ୍ର ଉପରେ ଆଧାରିତ । ଯୋଗର ବିଭିନ୍ନ ମାର୍ଗ ସମ୍ପର୍କରେ ଭଗବତ୍ ଗୀତାରେ ବିସ୍ତୃତ ବର୍ଣ୍ଣନା ରହିଛି । ଯୋଗ ହେଉଛି ସାଧନାର ଅନ୍ତର୍ଚେତନାର ବିକାଶ ଓ ମହାଚେତନା ସଙ୍ଗରେ ମିଳନର ପ୍ରକ୍ରିୟା । ଯୋଗର ଆକ୍ଷରିକ ଅର୍ଥ ହେଉଛି ମହାଚେତନା ପରମାତ୍ମା ସହିତ ଅନ୍ତର୍ଚେତନା ଜୀବାତ୍ମାର ମିଶ୍ରଣ । ଯୋଗ ଶବ୍ଦର ଉତ୍ପତ୍ତି ଯୋଗ ଶବ୍ଦ ସଂସ୍କୃତ  "ଯୁଜ୍"  ଧାତୂରୁ ଆସିଅଛି, ଯାହାର ଅର୍ଥ ଏକତ୍ର କରିବା, ଯୁକ୍ତ କରିବା ବା ଯୁକ୍ତ ଅବସ୍ଥା " ଅଟେ । ଆଧ୍ୟାତ୍ମିକ ଅର୍ଥରେ ଏହା ଜୀବାତ୍ମା ଓ ପରମାତ୍ମାଙ୍କ ମିଳନକୁ ବୁଝାଏ । ଯୋଗ ଶବ୍ଦର ଆହୁରି ଅନେକ ଅର୍ଥ ରହିଛି, ଯଦିଓ ଏକ ଆଧ୍ୟାତ୍ମିକ, ମାନସିକ, ଶାରୀରିକ ଶୃଙ୍ଖଳା ଭାବରେ ଏହାର  "ଯୁକ୍ତ"  ଅର୍ଥକୁ ବୁଝାଯାଏ । ଯୋଗ ଓ ବିଭିନ୍ନ ମତବାଦ ହିନ୍ଦୁ ଧର୍ମରେ ଯୋଗ ଯୋଗ ପାରମ୍ପରିକ ବୈଦିକ ସଡ଼ ଦର୍ଶନ ମଧ୍ୟରେ ଅନ୍ୟତମ । ଯୋଗର ପ୍ରୟୋଗ ଓ ମାର୍ଗକୁ ନେଇ ଅନେକ ଶାଖା ରହିଛି । ସବୁ ଶାଖା ମୁଖ୍ୟତଃ ଯୋଗର ମୂଳ ନିୟମ ଗୁଡିକ, ଏକାଗ୍ରତା ଓ ମାନସିକ ନିୟନ୍ତ୍ରଣ ଉପରେ ଆଧାରିତ । ଯୋଗର ନିମ୍ନସ୍ଥ ମୁଖ୍ୟ ଶାଖା ସବୁ ବର୍ତ୍ତମାନ ମଧ୍ୟ ରହିଛି । ରାଜ ଯୋଗ ହଠ ଯୋଗ ଲୟ ଯୋଗ କୁଣ୍ଡଳିନୀ ଯୋଗ କର୍ମ ଯୋଗ ଜ୍ଞାନ ଯୋଗ ଭକ୍ତି ଯୋଗ ଇତ୍ୟାଦି ରାଜ ଯୋଗ ମହର୍ଷି ପତଞ୍ଜଳି ପ୍ରଣୀତ ଯୋଗସୂତ୍ର ଉପରେ ଆଧାରିତ ଯୋଗକୁ ରାଜଯୋଗ କୁହାଯାଏ । ଏହି ଗ୍ରନ୍ଥ ଖୀ.ପୂ. ପ୍ରଥମ ଶତାବ୍ଦୀରେ ପ୍ରଣୀତ ହୋଇଥିବା ଅନୁମାନ କରାଯାଏ । ଏହି ଗ୍ରନ୍ଥରେ ଯୋଗର ନାନାଦି ଦାର୍ଶନିକ ଓ ଆଧ୍ୟାତ୍ମିକ ବାଖ୍ୟା ରହିଛି । ଏହି ଗ୍ରନ୍ଥରେ ଅଷ୍ଟାଙ୍ଗ ଯୋଗ ସାଧନ - ଯମ, ନିୟମ, ଆସନ, ପ୍ରାଣାୟମ, ପ୍ରତ୍ୟାହାର, ଧାରଣା, ଧ୍ୟାନ ଓ ସମାଧିର ବର୍ଣ୍ଣନା ରହିଛି । ଜଣେ ସାଧକ ସାଧନାଦ୍ୱାରା ଏହି ଯୋଗାଙ୍ଗ, ବା ଯୋଗର ଅଙ୍ଗମାନଙ୍କୁ ଅଭ୍ୟାସ କରି ଶେଷରେ କୈବଲ୍ୟ ପ୍ରାପ୍ତ ହୋଇଥାଏ । ହଠ ଯୋଗ ହଠ ଯୋଗ ବିଭିନ୍ନ ଆସନ, ବନ୍ଧ, ମୁଦ୍ରା ଆଦିଦ୍ୱାରା ଶାରୀରିକ ନିୟନ୍ତ୍ରଣର ପ୍ରଣାଳୀ ଅଟେ । ଯୋଗର ଏହି ଶାଖା ବିଶେଷ ରୂପେ ପ୍ରସିଦ୍ଧ ଏବଂ ବହୁଳ ଭାବେ ବ୍ୟବହୃତ । ହଠ ଯୋଗ ଶରୀରକୁ ନମନୀୟ ଓ ଶକ୍ତିଶାଳୀ କରିଥାଏ ଏବଂ ଅଭୂତପୂର୍ବ ଶାରୀରିକ କ୍ଷମତା ବିକାଶ କରିବାରେ ସାହାଯ୍ୟ କରିଥାଏ । ଏହି ଯୋଗ ମୁଖ୍ୟତଃ ରାଜଯୋଗର ପୂର୍ବ ପ୍ରସ୍ତୁତି ରୁପରେ ଅଭ୍ୟାସ କରାଯାଏ ।
କ୍ଲୋବାଜାମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଫ୍ରିସିୟମ, ହେଉଛି ଏକ ଔଷଧ ଯାହା ଉଦ୍‌ବେଗ ଏବଂ ଅପସ୍ମାରର ଚିକିତ୍ସା ପାଇଁ ବ୍ୟବହୃତ ହୁଏ । ଏଥିରେ ଅନ୍ୟାନ୍ୟ ରୋଗ ଯଥା ଲେନୋକ୍ସ-ଗେଷ୍ଟାଉଟ୍ ଏବଂ ଡ୍ରାଭେଟ୍ ସିଣ୍ଡ୍ରୋମ୍ ମଧ୍ୟ ଅନ୍ତର୍ଭୁକ୍ତ । ଉଦ୍‌ବେଗପାଇଁ ଏହା କେବଳ ସ୍ୱଳ୍ପ ମିଆଦି ବ୍ୟବହାର ଚିତ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପ୍ରଶାନ୍ତି, ଲାଳ ବୋହିବା, ବାନ୍ତି, କୋଷ୍ଠକାଠିନ୍ୟ, ନିମୋନିଆ, ଖରାପ ସମନ୍ୱୟ ଏବଂ ରୁଚି ପରିବର୍ତ୍ତନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର, ଆତ୍ମହତ୍ୟା, ଷ୍ଟିଭେନ୍ସ-ଜନସନ ସିଣ୍ଡ୍ରୋମ ଏବଂ ଅନୁର୍ବରତା, ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ବେଞ୍ଜୋଡାଏଜେପିନ ଯାହା ଗାମା-ଆମିନୋବୁଟାଇରିକ୍ ଏସିଡ୍   ବୃଦ୍ଧି କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୧୯୬୮ ମସିହାରେ କ୍ଲୋବାଜାମ ପେଟେଣ୍ଟ ହୋଇଥିଲା ଏବଂ ୧୯୭୫ରେ ଡାକ୍ତରୀ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୦ମିଗ୍ରା ବିଶିଷ୍ଟ ୩୦ଟି ବଟିକାର ୨୦୨୧ ସୁଦ୍ଧା ମୂଲ୍ୟ ୪ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୦ ଡଲାର ଅଟେ । ଯୁକ୍ତରାଷ୍ଟ୍ରରେ ଏହା ଏକ କାର୍ଯ୍ୟସୂଚୀ ଚତୁର୍ଥ ନିୟନ୍ତ୍ରିତ ପଦାର୍ଥ ।
ଜୁନ ୨୦୧୭ଠାରୁ ଓଡ଼ିଶା ସରକାରଙ୍କ ବିଭିନ୍ନ ବିଭାଗ ଓଡ଼ିଆ ଉଇକିପିଡ଼ିଆ ସ‌ହ ସ‌ହଭାଗିତା କରି ଇଣ୍ଟରନେଟରେ ଉପଲବ୍ଧ ଥିବା ସରକାରର ସମସ୍ତ ତ‌ଥ୍ୟ ଉଇକିପିଡ଼ିଆ ପାଇଁ ମୁକ୍ତ ଭାବେ ପ୍ରଦାନ କରୁଛି ।
ଦାନାପୁର (ଦିନପୁର ନାମରେ ଭି ପରିଚିତ) ଏହା ଭାରତୀୟ ରହୟ ବିହାରର ରାଜଧାନୀ ପାଟନା ଏକ ଉପଗ୍ରହ ସହର  । ଏହାର ଲୋକ ସଂଖ୍ୟା 2011 ଜନଗଣନା ଅନୁସାରେ 182.241 ଥିଲା। ପାଟନା ମେଟ୍ରୋପଳିଟାନ ଅଞ୍ଚଳରେ ଏହା ଅନ୍ତର୍ଭୁକ୍ତ ।ଏହାକୁ 1887ରୁ ମୁନ୍ସିପାଲିଟି ଭାବେ ଗ୍ରହଣ କରାଯାଇଥିଲା । ଏଠାରେ ଭାରତୀୟ ସେନାର କାଣ୍ଟନମେଣ୍ଟ ରହିଛି । ଏଠାରେ ବ୍ରିଟିଶ ସମରରେ ନିର୍ମିତ ଅନେକ ପ୍ରାଚୀନ କୋଠା ବାଡି ଥିବା ସହ 1859 ନିର୍ମିତ ଗଙ୍ଗା ନଦୀର ସର୍ବପୁରାତନ ଘାଟ ରହିଛି । ଶିଖମାନଙ୍କ ଏକ ତୀର୍ଥ ହିସାବରେ ଗୁରୁଦ୍ୱାର ହାଣ୍ଡି ସାହିବ ଏଠାରେ ଅବସ୍ଥିତ । ଭୌଗୋଳିକ ସ୍ଥିତି ଏହା ଗଙ୍ଗା ନଦୀରେ ମିଶିଥିବା ସୋନ୍ ନଦୀର ତୀରରେ ଅବସ୍ଥିତ । ଏଠାରୁ କିଛି କିଲୋମିଟର .ଯାଇ ଦିଘାଠାରେ ସୋନ୍ ନଦୀ ଗଙ୍ଗା ସହ ସମାର୍ଜିତ ହୁଏ । ଏହାର ଆୟତନ 11.63 ବର୍ଗ କିଲୋମିଟର ଓ ଏଥିରେ 40ଟି ୱାର୍ଡ ରହିଛି । 1889 ମସିହାରେ ଦାନାପୁର ନଗର ପରିଷଦ ଗଠିତ ହେଇଥିଲା । ଜନସଂଖ୍ୟା 2011 ଜନଗଣନା ଅନୁସାରେ ଏହାର ଲୋକ ସଂଖ୍ୟା 182,241 , ଯାହା ମଧ୍ୟରୁ ପୁରୁଷ 97,129 ଓ ମହିଳା ସଂଖ୍ୟା 86,112 ।6 ବର୍ଷରୁ କମ ସଂଖ୍ୟା 25,092 ରହିଥିବା ବେଳେ ସାକ୍ଷ୍ୟରତା ହାର 78.4% । ଜନ ଘନତ୍ୱ 113 ଜଣହେକ୍ଟର ପ୍ରତି । ଲିଙ୍ଗା ଅନୁପାତରେ ମହିଳା ଓ ପୁରୁଷ ହାର 882:1,000 ରହିଥିଲା । ଦର୍ଶନୀୟ ସ୍ଥାନ ଏଠାରେ ଥିବା ଗୁରୁଦ୍ୱାରା ପଞ୍ଜାବୀ ସଂପ୍ରଦାୟ ପାଇଁ ଏକ ମୁଖ୍ୟ ତୀର୍ଥ ସ୍ଥଳୀ । ଗୁରୁ ତେଗ ନାହାଦୁରଙ୍କ ଗୁରୁଦ୍ୱାରା ଦେଶର ଏକ ପ୍ରାଚୀନ ଶିଖ ଉପାସନା କେନ୍ଦ୍ର । ଏଠାରେ ନୌଲଖା ମନ୍ଦିର ଓ ଅନେକ ପ୍ରାଚୀନ ନିର୍ମାଣ ପର୍ଯ୍ୟଟକ ଆକର୍ଷଣ ଭାବେ ରହିଛି ।ଏଠାକୁ ଶୀତ କାଳରେ ଅନେକ ବିଦେଶାଗତ ପକ୍ଷୀ ଆସି ରହିଥାନ୍ତି । ଯାତାୟତ ରେଳପଥଦ୍ୱାରା ଏହି ସହର ସଂଯୁକ୍ତ । ଏଠାରେ ପୂର୍ବ କେନ୍ଦ୍ରୀୟ ରେଳ ଡିଭିଜନର ଉପମୁଖ୍ୟ ଦପ୍ତର ରହିଛି । ଜାତୀୟ ରାଜପଥ 30 ଏହି ସହର ଦେଇ ଯାଇଥିଲା ବେଳେ ନିକଟସ୍ଥ ବିମାନ ସେବା ପାଇଁ ପାଟନା ବିମାନବନ୍ଦର ଉପରେ ଉପରେ ଏହା ନିର୍ଭରଶୀଳ । ଶିକ୍ଷା ଦାନାପୁରଠାରେ ସୈନିକ ସ୍କୁଲ ସହ କେନ୍ଦ୍ରୀୟ ବିଦ୍ୟାଳୟ ଓ ଅନନ୍ୟ ଉତ୍ଚ ଶିକ୍ଷା ଅନୁଷ୍ଠାନ ରହିଛି ।
୧୯୩୦   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1930 ବର୍ଷ, 2 ଶହସ୍ରାବ୍ଦର 930 ବର୍ଷ, 20 ଶତାବ୍ଦୀର 30 ବର୍ଷ, ଏବଂ ୧୯୩୦ ଦଶକର 1 ବର୍ଷ ଥିଲା ।
ସ୍ୱାମୀ ନିଶ୍ଚଳାନନ୍ଦ ସରସ୍ୱତୀ ହେଉଛନ୍ତି ଓଡ଼ିଶାର ପୁରୀଠାରେ ଥିବା ଗୋବର୍ଦ୍ଧନ ପୀଠର ୧୪୫ତମ ଶଙ୍କରାଚାର୍ଯ୍ୟ । ଜୀବନୀ ନିଶ୍ଚଳାନନ୍ଦ ସରସ୍ୱତୀ ୧୯୪୩ ମସିହାରେ ଜୁନ ୩୦ ତାରିଖରେ ମଧୁବନୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଲାଲବଂଶୀ ଝା ଦରଭଙ୍ଗା ମହାରାଜାଙ୍କର ରାଜ ପୁରୋହିତ ଥିଲେ । ତାଙ୍କ ମାତା ଥିଲା ଗୀତା ଦେବୀ । ପିଲାଦିନେ ତାଙ୍କ ନାମ ଥିଲା ନୀଳାମ୍ବର ଝା । ପ୍ରାରମ୍ଭିକ ଶିକ୍ଷା ତାଙ୍କ ପ୍ରାରମ୍ଭିକ ଶିକ୍ଷା ତାଙ୍କ ଗ୍ରାମରୁ ଆରମ୍ଭ ହୋଇଥିଲା ଏବଂ ପରେ ସେ କୁଳୌହି, ଲୋହା ଏବଂ ଦିଲ୍ଲୀରେ ପଢ଼ିଥିଲେ । ୧୭ ବର୍ଷ ବୟସରେ ସେ ଶିକ୍ଷାଗ୍ରହଣ ପାଇଁ ଗୃହତ୍ୟାଗ କରିଥିଲେ । ସ୍ୱାମୀ ନାରଦାନନ୍ଦ ସରସ୍ୱତୀ ତାଙ୍କ ନାମ ପରିବର୍ତ୍ତନ କରି ଧୃବଚୈତନ୍ୟ ନାମରେ ନାମିତ କରିଥିଲେ । ବେଦଶିକ୍ଷା ଓ ଗୋ ଆନ୍ଦୋଳନ ସେ ବେଦ ଏବଂ ତତ୍ ସମ୍ବନ୍ଧୀୟ ଶିକ୍ଷା କାଶୀ, ବୃନ୍ଦାବନ, ନୈମିଶରଣ୍ୟ, ବଦ୍ରିକାଶ୍ରମ, ଋଷିକେଶ, ହରିଦ୍ୱାର, ପୁରୀ, ଶୃଙ୍ଗେରୀ ଆଦିରୁ ପ୍ରାପ୍ତ କରିଥିଲେ । ସେ ଗୋ-ରକ୍ଷା ସମ୍ବନ୍ଧୀୟ ବିଭିନ୍ନ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ, ଫଲରେ ୯ ନଭେମ୍ବର ୧୯୬୬ରୁ ତାଙ୍କୁ ୫୨ ଦିନ ଧରି ତିହାର କାରାଗାରରେ ରଖାଯାଇଥିଲା । ସନ୍ୟାସ ଧର୍ମ ଗ୍ରହଣ ୧୮ ଅପ୍ରେଲ ୧୯୭୪ରେ ବୈଶାଖ କୃଷ୍ଣ ଏକାଦଶୀ ତିଥିରେ ହରିଦ୍ୱାରଠାରେ ସେ ତାଙ୍କ ଗୁରୁ କରପତ୍ରିଜୀ ମହାରାଜଙ୍କଠାରୁ ସନ୍ୟାସ ଧର୍ମ ଗ୍ରହଣ କରିଥିଲେ ଏବଂ ତାଙ୍କ ନାମ ପରିବର୍ତ୍ତନ କରାଯାଇ ନିଶ୍ଚଳାନନ୍ଦ ସରସ୍ୱତୀ ରଖାଯାଇଥିଲା । ୧୯୮୨ ମସିହାରୁ ୧୯୮୭ ମସିହା ପର୍ଯ୍ୟନ୍ତ ସେ ପୁରୀ ଗୋବର୍ଦ୍ଧନ ପୀଠର ତତକାଳୀନ ଶଙ୍କରାଚାର୍ଯ୍ୟ ସ୍ୱାମୀ ନିରଞ୍ଜନଦେବ ତୀର୍ଥଙ୍କଠାରୁ ଶିକ୍ଷା ଗ୍ରହଣ କରିଥିଲେ । ଶଙ୍କରାଚାର୍ଯ୍ୟ ପଦ ସନାତନ ଧର୍ମ ପ୍ରତି ତାଙ୍କ ଶ୍ରଦ୍ଧା ତଥା ବେଦାନ୍ତ ଜ୍ଞାନରେ ତାଙ୍କର ପାରଦର୍ଶିତା ପାଇଁ ତାଙ୍କ ଗୁରୁ ସ୍ୱାମୀ ନିରଞ୍ଜନଦେବ ତୀର୍ଥ ତାଙ୍କୁ ତାଙ୍କ ଉତ୍ତରାଧିକାର ତଥା ଗୋବର୍ଦ୍ଧନ ପୀଠର ୧୪୫ତମ ଶଙ୍କରାଚାର୍ଯ୍ୟ ଭାବରେ ମନୋନୀତ କରିଥିଲେ । ସେ ଭାରତ ତଥା ଭାରତ ବାହାରେ ବିଭିନ୍ନ ସ୍ଥାନରେ ସନାତନ ଧର୍ମର ସୁରକ୍ଷା, ଏହାର ଗରିମାକୁ ବଢ଼ାଇବା ପାଇଁ ବିଭିନ୍ନ କାର୍ଯ୍ୟକ୍ରମରେ ଯୋଗ ଦେବା ସହିତ ଭାରତୀୟ ଏକତା, ସୀମା ସୁରକ୍ଷା, ଗୋ-ସୁରକ୍ଷା, ମହିଳା ସଶକ୍ତିକରଣ, ପରିବେଶ ସୁରକ୍ଷା ସମ୍ବନ୍ଧୀୟ କାର୍ଯ୍ୟମାନ କରିଛନ୍ତି । ସେ ଆନନ୍ଦ ବାହିନୀ ଓ ଆଦିତ୍ୟ ବାହିନୀ ନାମରେ ଦୁଇଟି ସଂଗଠନ ମଧ୍ୟ ଆରମ୍ଭ କରିଛନ୍ତି, ଯାହାକି ଜାତୀଯ ସ୍ତରରେ ସନାତନ ଧର୍ମର ସୁରକ୍ଷା ଦିଗରେ କାମ କରୁଛି ।
ଲିଡୋକେନ୍, ଅନ୍ୟ ନାମ ଜାଇଲୋକେନ୍ ଓ ଲିଗ୍‌ନୋକେନ୍, ଏକ ଔଷଧ ଯାହା ଯେ କୌଣସି ନିର୍ଦ୍ଦିଷ୍ଟ ସ୍ଥାନର ତନ୍ତୁକୁ ନିଶ୍ଚେତନ  (ସ୍ନାୟବିକ ଶକ୍ତିହୀନ/କାଲୁଆ) କରିଦିଏ ଓ ଭେଣ୍ଟ୍ରିକୁଲାର ଟାକିକାର୍ଡିଆ ରୋଗର ଚିକିତ୍ସାରେ ବ୍ୟବ‌ହାର କରାଯାଏ  । ଏହା ସ୍ନାୟୁ ଅବରୋଧ ନିମନ୍ତେ ମଧ୍ୟ ବ୍ୟବ‌ହାର କରାଯାଏ । ଲିଡୋକେନ୍ ସ‌ହିତ ସ୍ୱଳ୍ପ ପରିମାଣର ଏପିନେଫ୍ରିନ ମିଶେଇ ଏହାର କାର୍ଯ୍ୟକାରୀ ସମୟ ବଢ଼େଇ ଦିଆଯାଏ । ଇଞ୍ଜେକସନ୍ ଆକାରରେ ଦେଲେ ୪ମିନିଟ ମଧ୍ୟରେ ଏହାର ପ୍ରଭାବ ଅନୁଭୁତ ହୁଏ ଓ ଅଧ ଘଣ୍ଟାରୁ ତିନି ଘଣ୍ଟା ପର୍ଯ୍ୟନ୍ତ ପ୍ରଭାବ ରହେ । ଏହାକୁ ଚର୍ମରେ ଲଗାଇଲେ କାଲୁଆ ହୋଇଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଦୁଆ ଲାଗିବା, ମାଂସପେଶୀ ଡେଇଁବା, ଦ୍ୱନ୍ଦ, ଦୃଷ୍ଟିଶକ୍ତି ପରିବର୍ତ୍ତନ, କାଲୁଆ ଲାଗିବା, ଝିମଝିମ ଲାଗିବା ଓ ବାନ୍ତି ଇତ୍ୟାଦି ମୂଖ୍ୟ । ଏହା ନିମ୍ନ ରକ୍ତଚାପ ଓ ଅନିୟମିତ ହୃତ୍‌ସ୍ପନ୍ଦନ କରିପାରେ । ଗଣ୍ଠି ଭିତରେ ଇଞ୍ଜେକସନ ଦେଲେ ଉପାସ୍ଥି ବା କାର୍ଟିଲେଜ ସମସ୍ୟା ସୃଷ୍ଟି ହୋଇପାରେ । ଗର୍ଭାବସ୍ଥାରେ ଏହା ସାଧାରଣତଃ ନିରାପଦ । ଯକୃତ ସମସ୍ୟ ଥିଲେ ଡୋଜ କମେଇଦିଆଯାଏ । ଟେଟ୍ରାକେନ ବା ବେଞ୍ଜୋକେନ ପ୍ରତି ଆଲର୍ଜି ଥିଲେ ମଧ୍ୟ ଏହା ବ୍ୟବ‌ହାର କରିହେବ । ଲିଡୋକେନ ଏକ ଆଣ୍ଟିଆରିଦମିକ ଆଇବି ଟାଇପର ଔଷଧ । ଲିଡୋକେନ ଏକ ସୋଡ଼ିଅମ ଚ୍ୟାନେଲ ବ୍ଲକର ତେଣୁ ହୃତ୍‌ପିଣ୍ଡ ସଙ୍କୋଚନ ହାର କମେଇଦିଏ । କାଲୁଆ କରିବାକୁ ବ୍ୟବ‌ହାର କଲେ ସ୍ନାୟୁରୁ ମସ୍ତିଷ୍କ‌କୁ ସିଗନାଲ ଯାଏ ନାହିଁ । ସନ ୧୯୪୬ରେ ଲିଡୋକେନ ଆବିଷ୍କୃତ ହେଲା ଓ ୧୯୪୮ରେ ବିକ୍ରୟ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ପ୍ରତି ୨୦ ମିଲି ଭାଏଲ ପ୍ରତି 0.୪୫ରୁ ୧.୦୫ ଆମେରିକୀୟ ଡଲାର ଥିଲା ।
ଡୋରେମନ  ( : ) ଜାପାନୀ ମାଙ୍ଗା ଲେଖାର ଏକ କାଲ୍ପନିକ ଲେଖା, ଏହା ଫୁଜିକୋ ଫୁଜୋଙ୍କଦ୍ୱାରା ରଚିତ କରାଯାଇଛି । ଏହି ଚରିତ୍ର ବିଭିନ୍ନ ଜାପନୀ ଆନିମେ ଚିତ୍ର ଓ ବିଭିନ୍ନ ପ୍ରଚାର ନିମନ୍ତେ ବ୍ୟବ‌ହାର କରାଯାଇଛି।" କାହାଣିଟି ଏକ ରୋବୋଟ ବିଲେଇ ଉପରେ ଆଧାରିତ, ଯିଏ ୨୨ଶ ଶତାବ୍ଦିରୁ ଅତିତକୁ ଆସିଥିଲା ନୋବିତା ନୋବି ନାମକ ଗୋଟେ ଛୁଆର ସାହାୟତା ପାଇଁ। ଡୋରେମନ ମାଙ୍ଗା ଶ୍ରେଣୀ ପ୍ରଥମ ଥର ପାଇଁ ୧୯୬୯ ମସିହାରେ ୬ଟି ପତ୍ରିକାରେ ବାହାରି ଥିଲା। ଏହା ବିଶ୍ୱ ଶ୍ରେଷ୍ଟ ମାଙ୍ଗା କମିକ ମଧ୍ୟରୁ ଏକ ଓ ୧୦ କୋଟି ଉପରେ ବିକ୍ରି ହେଇଥିବା ପତ୍ରିକା ମଧ୍ୟ।
ଉମାକାନ୍ତ ମିଶ୍ର  ( ୧୪ ଜୁଲାଇ ୧୯୩୯ - ୨୫ ମଇ ୨୦୨୧) ଜଣେ ଓଡ଼ିଆ ରାଜନୀତିଜ୍ଞ ଓ ଅଭିନେତା ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନର ସେ ଭଞ୍ଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉମାକାନ୍ତ ୧୯୩୯ ମସିହାର ଜୁଲାଇ ୧୪ ତାରିଖରେ ଗଞ୍ଜାମ ଜିଲ୍ଲାର ଭଞ୍ଜନଗର ବ୍ଲକ ଅନ୍ତର୍ଗତ ସାନକୋଦଣ୍ଡାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ସମାଜସେବୀ ଜଗନ୍ନାଥ ମିଶ୍ର । ସେ ଆଇନରେ ସ୍ନାତକ ଶିକ୍ଷା ସମାପ୍ତ କରିବା ପରେ ଭଞ୍ଜନଗର କୋର୍ଟରେ ଓକିଲାତି ଆରମ୍ଭ କରିଥିଲେ । ସେ ଓଡ଼ିଶା ବିଧାନ ସଭାର ପୂର୍ବତନ ବାଚସ୍ପତି ସୋମନାଥ ରଥଙ୍କ ଝିଅ ବିଜୟଲକ୍ଷ୍ମୀଙ୍କୁ ବିବାହ କରିଥିଲେ । ରାଜନୈତିକ ଜୀବନ ଉମାକାନ୍ତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ଅଭିନୟ ଜୀବନ ଉମାକାନ୍ତ କିଛି ଓଡ଼ିଆ ଚଳଚ୍ଚିତ୍ର ଓ ଗୋଟିଏ ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଥିଲେ । ଅମଡ଼ା ବାଟ ଥିଲା ତାଙ୍କ ଅଭିନୀତ ପ୍ରଥମ ଓଡ଼ିଆ ଚଳଚ୍ଚିତ୍ର । ଏହା ବ୍ୟତୀତ ସେ ଓଡ଼ିଆ ଚଳଚ୍ଚିତ୍ର ଅଭିନେତ୍ରୀ ଓ ଶିଶିର ମିଶ୍ରଙ୍କଦ୍ୱାରା ନିର୍ଦ୍ଦେଶିତ ହିନ୍ଦୀ ଚଳଚ୍ଚିତ୍ର ଭିଗି ପଲକେଁ ଆଦିରେ ଅଭିନୟ କରିଥିଲେ । ମୃତ୍ୟୁ ବାର୍ଦ୍ଧକ୍ୟଜନିତ ରୋଗରେ ପୀଡ଼ିତ ହୋଇ ଉମାକାନ୍ତ ଭୁବନେଶ୍ୱରରେ ଚିକିତ୍ସିତ ହେଉଥିବା ସମୟରେ ୨୦୨୧ ମସିହା ମଇ ୨୫ ତାରିଖରେ ତାଙ୍କର ପରଲୋକ ଘଟିଥିଲା ।
ନିରାପାରିବ, ଜେଜୁଲା ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ସରଫେସ ଏପିଥେଲିଆଲ୍-ଷ୍ଟ୍ରୋମାଲ ଟ୍ୟୁମର, ଫାଲୋପିଆନ୍ ଟ୍ୟୁବ୍ କିମ୍ବା ପ୍ରାଥମିକ ପେରିଟୋନିଆଲ୍ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ସାଧାରଣତଃ ପ୍ଲାଟିନମ-ଆଧାରିତ କେମୋଥେରାପି ପରେ ବ୍ୟବହୃତ ହୁଏ। ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, କମ୍ ପ୍ଲାଟେଲେଟ୍, ଥକ୍କା, ସ୍ୱଳ୍ପ ଲାଲ ରକ୍ତ କଣିକା, କୋଷ୍ଠକାଠିନ୍ୟ, ପେଟ ଯନ୍ତ୍ରଣା, ସ୍ୱଳ୍ପ ଶ୍ୱେତ ରକ୍ତ କଣିକା, ଶୋଇବାରେ ଅସୁବିଧା, ମୁଣ୍ଡବିନ୍ଧା, ତରଳ ଝାଡ଼ା, ଅଣନିଶ୍ୱାସ, ଉଚ୍ଚ ରକ୍ତଚାପ, ଗଣ୍ଠି ଯନ୍ତ୍ରଣା ଏବଂ ଲାଲ ମୁଖମଣ୍ଡଳ ବା ଗରମ ଫ୍ଲସ୍ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମାୟେଲୋଡିସପ୍ଲାଷ୍ଟିକ ସିଣ୍ଡ୍ରୋମ ଏବଂ ଅନୁର୍ବରତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପଲି ଏଡିପି-ରାଇବୋଜ୍ ପଲିମେରେଜ   ପ୍ରତିବନ୍ଧକ । ୨୦୧୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ନିରପାରିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ପ୍ରତିଦିନ ୨୦୦ ମିଗ୍ରା ବିଶିଷ୍ଟ ୪ ସପ୍ତାହ ଚିକିତ୍ସାର ମୂଲ୍ୟ ପ୍ରାୟ ୪,୫୦୦ ଡଲାର । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୬,୩୦୦ ଡଲାର ଅଟେ ।
ଆରଣ୍ୟକ ମନୋଜ ଦାସଙ୍କ ରଚିତ ଏକ ଗଳ୍ପ ସଂକଳନ । ଏହାର ପ୍ରଥମ ପ୍ରକାଶନ ୧୯୬୦ରେ ହୋଇଥିଲା । ସଂକଳିତ ଗଳ୍ପ ଏଥିରେ ସଂକଳିତ ଗଳ୍ପ ସବୁ ହେଲା: ରାୟସିଂହର ଡାଏରୀ ସଂଗୋପନ କାହାଣୀ ଉପଗ୍ରହ ଭୁତ କୋଠିରେ ଏକ ରାତି ହୃଦୟ ପରିବର୍ତ୍ତନ ସଙ୍କ୍ରାନ୍ତୀୟ ଏକ କାହାଣୀ ରବିବାସରୀୟ ସଙ୍ଗୀତ ଆରଣ୍ୟକ ଜହ୍ନରାତିର ଗଳ୍ପ ଆରଣ୍ୟକ ଗଳ୍ପ ଉପରେ ଆଧାରିତ ସମନାମରେ ଏକ ଚଳଚ୍ଚିତ୍ର କରାଯାଇଥିଲା । ଅପୂର୍ବ କିଶୋର ବୀର ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ।
ଦ୍ୱାରକେଶ୍ୱର ନଦୀ  ବଙ୍ଗଳା:            (ଧଲକିସର ନାମରେ ଭି କୁହାଯାଏ ), ଭାରତୀୟ ରାଜ୍ୟ ପଶ୍ଚିମ ବଙ୍ଗର ପଶ୍ଚିମାଞ୍ଚଳରେ ପ୍ରବାହିତ ଏକ ମୁଖ୍ୟ ନଦୀ  । ଗତିପଥ ଏହି ନଦୀ ପୁରୁଲିଆ ଜିଲ୍ଲାର ତିଳବୋନୀପାହାଡରୁ ନିର୍ଗତ ହେଇ ବଙ୍କୁରା ଜିଲ୍ଲାକୁ ଛତନା ନିକଟରେ ପ୍ରବେଶ କରେ । ଏହା ଜିଲ୍ଲାର ସମୁଦାଯ ଦୈର୍ଘ୍ୟ ଅତିକ୍ରମ କରି ବର୍ଦ୍ଧମାନ ଜିଲ୍ଲାର ଦକ୍ଷିଣ ପୂର୍ବ ଅଞ୍ଚଳରେ ପ୍ରବେଶ କରେ । ତାହା ପରେ ଏହା ହୁଗୁଳି ଜିଲ୍ଲା ଦେଇ ପ୍ରବାହିତ ହୁଏ । ଏହି ନଦୀ ସିଲାଇ ନଦୀ ସହ ଘଟଳଠାରେ ମିଳିତ ହୁଏ ଓ ଉଭୟ ନଦୀ ମିଶି ରୂପନାରାୟନ ନଦୀ ଭାବରେ ପରିଚିତ ହୁଏ । ଏହା ହାୱଡା ଜିଲ୍ଲାରେ ହୁହୁଳି ନଦୀ ସହ ଗଡିଆରା ନାମକ ସ୍ଥାନରେ ମିଳିତ ହୁଏ । ବହୁ ପରିମାଣର ପଟୁ ମାଟି ବହନ କରୁଥିବାରୁ ନଦୀର ମୁହାଣ ପୋତି ହେଇ ବର୍ଷା ଦିନ ଏହା କୁଳ ଲଙ୍ଘିଥାଏ । ପ୍ରକଳ୍ପ ସମୂହ ସରକାରଙ୍କଦ୍ୱାରା ଏହି ନଦୀ ଉପରେ ଦ୍ୱାରକେଶ୍ୱରଠାରେ ଏକ ବନ୍ଧ ନିର୍ମାଣ ଯୋଜନା ରହିଛି । ଏଠି ପାଇଁ ପ୍ରକଳ୍ପ ଅନୁଧ୍ୟାନ କାର୍ଯ୍ୟ 2004 ମସିହାରେ କରଯାଇଥିଲା ।
ଭାତରି ଭାଷା ବା ବସ୍ତରୀ ଭାଷା  (ଭାତ୍ରୀ , ବସ୍ତୁରିଆ, ଭାତ୍ରା, ଭାତ୍ରି, ଭାତୋଡ଼ା, ଭାତୋରା ଆଦି ନାମରେ ମଧ୍ୟ ଜଣା) ଭାରତୀୟ ରାଜ୍ୟ ଛତିଶଗଡ଼ର ବସ୍ତର ଜିଲ୍ଲା, ଜଗଦଲପୁର ତହସିଲ, ମହାରାଷ୍ଟ୍ରର କେତେକ ଅଞ୍ଚଳ, ଓଡ଼ିଶାର କୋରାପୁଟ ଜିଲ୍ଲାର କୋଟପାଡ଼ ଅଞ୍ଚଳରେ କଥିତ ଏକ ଭାଷା  । ଏହା ଓଡ଼ିଆ ଭାଷାର ଏକ ଉପଭାଷା । ଏହା କଥିତ ଓଡ଼ିଆ ସହ ୬୦% ସମାନ । ୨୦୧୧ ଭାରତୀୟ ଜନଗଣନା ଅନୁସାରେ ଏହା ୨୧୭,୦୦୦ ଲୋକଙ୍କଦ୍ୱାରା କଥିତ । ଏହି ଭାଷାର ଉପଭାଷାଗୁଡ଼ିକ ପରସ୍ପର ସଙ୍ଗେ ୮୮% ମିଶିଥିବା ବେଳେ ଭାତ୍ରୀ ହାଳବି ଭାଷାର ପାଖାପାଖି । ଦେଶିଆ ଓଡ଼ିଆ ସଙ୍ଗେ ଏହାର ଭାଷାଗତ ସାମଞ୍ଜସ୍ୟ ୫୮% । ଏହା ଓଡ଼ିଆ ଓ ଦେବନାଗରୀ ଲିପିରେ ଲେଖାଯାଏ । ଗୋପାଳ ଚନ୍ଦ୍ର ପ୍ରହରାଜ ପୂର୍ଣ୍ଣଚନ୍ଦ୍ର ଭାଷାକୋଷ ଲେଖିଲାବେଳେ ଏହା ମଧ୍ୟ ପ୍ରଦେଶର ଓଡ଼ିଆ ରାଜ୍ୟ ବସ୍ତରର ଉତ୍ତରପୂର୍ବ କୋଣ ପ୍ରାୟ କୋଡିଏ ହଜାର ଲୋକଙ୍କ କଥିତ ଭାଷା ଥିଲା । ବସ୍ତରରେ ବାସକରୁଥିବା ଏକ କୃଷକ ଜାତି ଭତର ଜାତି ବା ଭତଡ଼ଙ୍କଦ୍ୱାରା ବୋଲାଯାଉଥିବାରୁ ଏହାର ନାମ ଭାତରି ହୋଇଛି । ଏଇ କୃଷକଜାତି ବିଂଶ ଶତାବ୍ଦୀର ପ୍ରାରମ୍ଭିକ କାଳରେ ବସ୍ତର ଛଡ଼ା ବିଜୟନଗର ଏବଂ ଜୟପୁରରେ ମଧ୍ୟ ରହୁଥିବା କଥା ଭାଷାକୋଷରେ ଲିପିବଦ୍ଧ ହୋଇଛି । ଶ୍ରେଣୀ ବିଭାଗ ଓ ଲିପି ଅନେକ ପାଶ୍ଚାତ୍ୟ ଗବେଷକମାନେ ଭାତରିକୁ ଭାଷାଶ୍ରେଣୀରେ ଗଣିଛନ୍ତି । ଏହି ଶ୍ରେଣୀୟ ଭାଷା ମଧ୍ୟରେ ଥିବା ଶବ୍ଦ ଉଚ୍ଚାରଣ ଏବଂ ବ୍ୟାକରଣଗତ ନିୟମ ଓଡ଼ିଆ, ମରାଠୀ ତଥା ହିନ୍ଦୀ ଭାଷାର ମିଶ୍ରଣ ଅଟେ । ବିଂଶ ଶତାବ୍ଦୀର ପ୍ରାରମ୍ଭିକ କାଳରେ ଯେଣୁ ବସ୍ତର ଅଞ୍ଚଳ ମଧ୍ୟ ପ୍ରଦେଶ ଅର୍ନ୍ତଭୁକ୍ତ ଥିଲା ତେଣୁ ହିନ୍ଦୀ ଭାଷା ତଥା ଦେବନାଗରୀର ପ୍ରଚଳନ ବସ୍ତର ଅଞ୍ଚଳରେ ପଡ଼ିଥିଲା । ଏହା ଓଡ଼ିଆ ଅକ୍ଷରରେ ଲେଖାନଯାଇ ଦେବନାଗରୀ ଅକ୍ଷରରେ ଲେଖାଯାଏ । ଏ ଭାଷା ମରାଠୀ ଭାଷାଦ୍ୱାରା ପ୍ରଭାବିତ ହୋଇଛି । ଲୋକେ ଉଭୟ ଓଡ଼ିଆ ତଥା ଦେବନାଗରୀ ଲିପିର ବ୍ୟବହାର କରନ୍ତି ।
ଗଙ୍ଗାଧର ଗରୁଡ଼, ଓଡ଼ିଶା ପୁରୁଷ କବାଡ଼ି ଦଳର ପ୍ରଥମ ଅଧିନାୟକ ଓ ପ୍ରଶିକ୍ଷକ । ସେ ନିଜ ପ୍ରଚେଷ୍ଟାରେ କଟକରେ କବାଡ଼ି ଖେଳର ମୂଳଦୁଆ ପକେଇଥିଲେ । ଓଡ଼ିଶା କବାଡ଼ି ଆସୋସିଏଶନ ଗଠନ, ଓଡ଼ିଶାରେ ଜାତୀୟ କବାଡ଼ି ଚାମ୍ପିୟାନସିପ ଆୟୋଜନ ଆଦି ବହୁ ଗୁରୁତ୍ୱପୂର୍ଣ୍ଣ କାମରେ ତାଙ୍କର ବଳିଷ୍ଠ ଭୂମିକା ରହିଥିଲା । ୧୯୬୦ମସିହା ପୂର୍ବରୁ କଟକ ମେଡ଼ିକାଲ କଲେଜ ପଡ଼ିଆରେ ସେ କବାଡ଼ି, ଫୁଟବଲ, କୁସ୍ତି, ଭାରତ୍ତୋଳନ ଆଦି ଖେଳ ଆରମ୍ଭ କରାଇଥିଲେ । ପରେ କବାଡ଼ି ଉପରେ ସେ ନିର୍ଦ୍ଧିଷ୍ଟ ଦୃଷ୍ଟିଦେଇ କ୍ଲବ, ଜିଲ୍ଲା ଓ ରାଜ୍ୟସ୍ଥରରେ କବାଡ଼ିକୁ ଲୋକପ୍ରିୟ କରିବାରେ ପ୍ରମୂଖ ଭୂମିକା ନିର୍ବାହ କରିଥିଲେ । ୧୯୫୧ ମସିହାରେ ଓଡ଼ିଶା କବାଡ଼ି ଆସୋସିଏଶନ ଗଠନ କରାଯାଇଥିଲା । ହରେକୃଷ୍ଣ ମହତାବ ଏହାର ପ୍ରଥମ ସଭାପତି ରହିଥିଲେ । ଗଙ୍ଗାଧର ସେତେବେଳକୁ ସାରା ଓଡ଼ିଶାରେ ଜଣେ ଭଲ କବାଡ଼ି ଖେଳାଳି ଭାବରେ ପରିଚିତ ହୋଇସାରିଥିଲେ । ୧୯୫୧ରେ ଯେତେବେଳେ ପ୍ରଥମ ଓଡ଼ିଶା ରାଜ୍ୟ କବାଡ଼ି ଦଳ ଗଠନ କରାଗଲା, ଗଙ୍ଗାଧରଙ୍କୁ ଏହି ଦଳର ଅଧିନାୟକ ଓ ପ୍ରଶିକ୍ଷକଭାବରେ ବଛାଯାଇଥିଲା । ୧୯୮୪ ମସିହାରେ ଗଙ୍ଗାଧରଙ୍କୁ ରାଜ୍ୟ ବାଳକ ଦଳର ମ୍ୟାନେଜର ଭାବରେ ନିଯୁକ୍ତ କରାଯାଇଥିଲା । ଗଙ୍ଗାଧର ନିଜ ସନ୍ତାନମାନଙ୍କୁ ମଧ୍ୟ ଖେଳିବା ପାଇଁ ପ୍ରୋତ୍ସାହନ ଦେଇଛନ୍ତି । ଝିଅମାନଙ୍କୁ ନିଜେ କବାଡ଼ି ଖେଳର ପ୍ରଶିକ୍ଷଣ ଦେଇଛନ୍ତି । ୫ଜଣ ଝିଅଙ୍କ ମଧ୍ୟରୁ ୩ଜଣ ସଞ୍ଜୁଲତା, ଅଞ୍ଜୁଲତା ଓ ବେଞ୍ଜୁଲତା ଓଡ଼ିଶା ପାଇଁ କବାଡ଼ି ଖେଳିଛନ୍ତି । ପୁଅ ରଣଜିତ ଗରୁଡ଼ ମଧ୍ୟ ରାଜ୍ୟ ତରଫରୁ ଫୁଟବଲ ଖେଳିଛନ୍ତି ।
କସ୍ତୁରବା ଗାନ୍ଧୀ  (ଜନ୍ମ କସ୍ତୁର କାପଡ଼ିଆ ୧୧ ଅପ୍ରେଲ ୧୮୬୯ - ୨୨ ଫେବୃଆରୀ ୧୯୪୪) ମହାତ୍ମା ଗାନ୍ଧୀଙ୍କ ସ୍ତ୍ରୀ ଥିଲେ  । ସେ ମହାତ୍ମା ଗାନ୍ଧୀଙ୍କୁ ଭାରତର ସ୍ୱାଧୀନତା ସଂଗ୍ରାମରେ ସ‌ହ‌ଯୋଗ କରିଥିଲେ । ଜନ୍ମ ଓ ବାଲ୍ୟ ଜୀବନ କସ୍ତୁରବା ଗାନ୍ଧୀଙ୍କ ଜନ୍ମ ଗୁଜରାଟର ପୋରବନ୍ଦରରଠାରେ ହୋଇଥିଲା । ସେ ପିତା ଗୋକୁଳ ଦାସ ଓ ମାତା ବ୍ରଜକୁବରବା କପାଡ଼ିଆଙ୍କ ଚତୁର୍ଥ ସନ୍ତାନ ଥିଲେ । ତାଙ୍କ ବାପା ଜଣେ ସମୃଦ୍ଧ ବ୍ୟାପାରୀ ଥିଲେ । ତାଙ୍କର ବିବାହ ମାତ୍ର ୧୩ ବର୍ଷ ବୟସରେ ମୋହନ ଦାସ କରମଚାନ୍ଦ ଗାନ୍ଧୀଙ୍କ ସ‌ହ ହୋଇଥିଲା । ସେ ବିବାହ ସମୟରେ ଅଶିକ୍ଷିତ ଥିଲେ । ପରେ ଗାନ୍ଧିଜୀ ତାଙ୍କୁ ପଢ଼ିବା ଓ ଲେଖିବା ଶିଖାଇଥିଲେ । ସେ ଜଣେ ଧର୍ମ‌ପରାୟଣା ମ‌ହିଳା ଥିଲେ । ତାଙ୍କର ୪ ଗୋଟି ପୁତ୍ର ହେଲେ ହରିଲାଲ, ମନିଲାଲ, ରାମଦାସ ଓ ଦେବଦାସ । ରାଜନୀତି ଜୀବନ ସେ ବ‌ହୁତ ଥର ଜେଲ ମଧ୍ୟ ଯାଇଛନ୍ତି, ପ୍ରଥମେ ଦକ୍ଷିଣ ଆଫ୍ରିକା ଓ ପରେ ଭାରତର ସ୍ୱାଧିନତା ସକାଶେ ଅହିଂସାତ୍ମକ ଆନ୍ଦୋଳନ ସମୟରେ । ଭାରତର ସ୍ୱାଧୀନତା ସଂଗ୍ରାମରେ ଯେତେବେଳେ ଗାନ୍ଧିଜୀଙ୍କୁ ଗିରଫଦାର କରାଯାଇଥିଲା କସ୍ତୁରବା ନିଜେ ସଂଘର୍ଷରେ ଲଢ଼ି ସଭା ଗୁଡ଼ିକରେ ଭାଗ ନେଇ ଟଙ୍କା ପଇସା ଏକାଠି କରୁଥିଲେ ଏବଂ ଲୋକମାନଙ୍କୁ ପ୍ରୋତ୍ସାହନ କରୁଥିଲେ । ସ୍ୱାସ୍ଥ୍ୟ ଓ ମୃତ୍ୟୁ ୧୯୪୨ ସମିହାରେ ପୁନାର ଆଗାଖାଁ ପାଲେସରେ ଗୋଟିଏ ସଭାକୁ ସମ୍ବୋଧିତ କରିବାକୁ ଯାଉଥିବା ବେଳେ ତାଙ୍କୁ ଗିରଫଦାର କରାଯାଇଥିଲା । ସେଠାରେ ତାଙ୍କ ସ୍ୱାସ୍ଥ୍ୟ ବିଗିଡ଼ି ଯାଇଥିଲା ଏବଂ ହୃଦଘାତ୍ ବା କଠୋର ନିମୋନିଆ ହୋଇଥିଲା । ସେ ବିରୋଧକୁ ଜାରି ରଖି ଖାଦ୍ୟ ତ୍ୟାଗ କରିଥିଲେ । କେବଳ ଗଙ୍ଗା ନ‌ଦୀର ପାଣି ପିଇଥିଲେ । ୨୨ ତାରିଖ ଫେବୃଆରୀ ୧୯୪୪ ମସିହାରେ ତାଙ୍କ ମୃତ୍ୟୁବରଣ ହୋଇଥିଲା । ତାଙ୍କ ଇଚ୍ଛା ଅନୁସାରେ ଗାନ୍ଧିଜୀଙ୍କ ହାତରେ ବୁଣାହୋଇଥିବା ଖଦିରେ କସ୍ତୁରବାଙ୍କ ଅନ୍ତିମ ସଂସ୍କାର ହୋଇଥିଲା ।
କାଲ୍‌ପି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଜଲଉନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାଲ୍‌ପି ୨୬.୧୧୬୭ ଉତ୍ତର ଅକ୍ଷାଂଶ ଓ ୭୯.୭୩୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୬୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାଲ୍‌ପି ସହରର ମୋଟ ଜନସଂଖ୍ୟା ୪୨୮୫୮ ଅଟେ । ସେଥି ମଧ୍ୟରୁ ୫୩.୪୩% ଜଣ ପରୁଷ ହୋଇଥିବା ବେଳେ ୪୬.୫୭% ଜଣ ନାରୀ ଅଟନ୍ତି । କାଲ୍‌ପିର ସାକ୍ଷରତା ହାର ୫୭.୩୧% ଅଟେ । ଏହା ଜାତୀୟ ହାରଠାରୁ ୭.୫୩% ପ୍ରତିଶତ କମ ଅଟେ । ସେଥିରୁ ୩୪.୭୮% ପ୍ରତିଶତ ପୁରୁଷ ଓ ୨୨.୫୩% ନାରୀ ଅଟନ୍ତି । ୧୪.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ କାଲ୍‌ପିର ସରକାରୀ ଭାଷା ଅଟେ ।
ଓମ୍   ,  , ଓ‍ଁ   କିମ୍ବା ଓଁକାରର ନାମନ୍ତର ପ୍ରଣବ ଅଟେ । ଏହା ଈଶ୍ୱରର ବାଚକ ଅଟେ । ଈଶ୍ୱରଙ୍କ ସହିତ ଓଁକାରର ବାଚ୍ୟ-ବାଚକ-ଭାବ ସମ୍ବନ୍ଧ ନିତ୍ୟ ଅଟେ, ସାଙ୍କେତିକ ନୁହେଁ । ସଙ୍କେତ ନିତ୍ୟ କିମ୍ବା ସ୍ୱାଭାବିକ ସମ୍ବନ୍ଧକୁ ପ୍ରକଟ କରିଥାଏ। ସୃଷ୍ଟିର ଆଦିରେ ସର୍ବପ୍ରଥମ ଓଁକାର ରୂପୀ ପ୍ରାଣବର ହିଁ ସ୍ଫୁରଣ ହୋଇଥାଏ । ତଦାନନ୍ତର ସାତ କୋଟି ମନ୍ତ୍ରର ଆବିର୍ଭାବ ହୋଇଥାଏ । ଏହି ମନ୍ତ୍ରର ବାଚ୍ୟ ଆତ୍ମାର ଦେବତା ରୂପେ ପ୍ରସିଦ୍ଧ ହୋଇଥାଏ । ଏହି ଦେବତା ମାୟା ଉପରେ ବିଦ୍ୟମାନ ମାୟା ସୃଷ୍ଟିର ନିୟନ୍ତ୍ରଣ କରିଥାଏ । ଏଥିରୁ ଅଧା ଶୁଦ୍ଧ ମାୟାଜଗତରେ କାର୍ଯ୍ୟ କରିଥାଏ ଏବଂ ଶେଷ ଅଧା ଅଶୁଦ୍ଧ କିମ୍ବା ମଳିନ ମାୟା ଜଗତରେ । ଏହି ଏକ ଶବ୍ଦକୁ ବ୍ରହ୍ମାଣ୍ଡର ଭୌତିକ ବଚନ ମାନନ୍ତି, 16 ଶ୍ଳୋକରେ ଏହାର ମହିମା ବର୍ଣ୍ଣିତ ହୋଇଥାଏ । ପରିଚୟ ବ୍ରହ୍ମ ପ୍ରାପ୍ତି ପାଇଁ ନିର୍ଦ୍ଧିଷ୍ଟ ବିଭିନ୍ନ ସାଧନାରେ ପ୍ରଣବ ଉପାସନା ମୁଖ୍ୟ ଅଟେ ।  "ମୁଣ୍ଡକୋପନିଷଦ" ରେ ଲେଖା ଅଛି :- ପ୍ରଣବୋ ଧନୁଃ ଶରୋହ୍ୱାତ୍ମା ବ୍ରହ୍ମାତଲ୍ଲକ୍ଷମୁଚ୍ୟତେ । ଅପ୍ରମତ୍ତେନ ବେଦ୍ଧବ୍ୟଂ ସରବତ୍ତନ୍ମୟୋ ଭବେତ
ଆସିଲୁ ଯେବେ ତୁ ଯାଆନା ଫେରି, ୧୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ମା ବିରାଜା ମୁଭିଜ୍‌ ବ୍ୟାନରରେ ନିର୍ମିତ ଏହି କଥାଚିତ୍ରର ପ୍ରଯୋଜନା କରିଥିଲେ ପ୍ରିତୀରଞ୍ଜନ ସାହୁ ଏବଂ ଚିତ୍ରନାଟ୍ୟ- ନିର୍ଦ୍ଦେଶନା ଦେଇଥିଲେ ବାବୁଦା ଓ ଦିପୁନ । ଏସ୍. ଚନ୍ଦ୍ରକାନ୍ତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଅରୁଣ ମନ୍ତ୍ରୀ ଗୀତଗୁଡ଼ିକ ରଚନା କରିଥିଲେ । ୨୦୧୬ ମସିହା ସେପ୍ଟେମର ୨୩ରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟିକା ପିଙ୍କି ପ୍ରିୟଦର୍ଶିନୀ ଏବଂ ନାୟକ ପୀୟୁଷ । ଦୀପକ, କୁନା ତ୍ରିପାଠୀ, ଅସୀତ ପତି, ଜୀବନ ପଣ୍ଡା, ସଲିଲ ମିତ୍ର ପ୍ରମୁଖ ଚଳଚ୍ଚିତ୍ରର ଅନ୍ୟାନ୍ୟ ସ‌ହକାରୀ ଭୂମିକାରେ ଅଭିନୟ କରିଥିଲେ । ଅଭିନୟ ପିଙ୍କି ପ୍ରିୟଦର୍ଶିନୀ ପୀୟୁଷ ଦୀପକ କୁନା ତ୍ରିପାଠୀ ଅସୀତ ପତି ଜୀବନ ପଣ୍ଡା ସଲିଲ ମିତ୍ର କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ସ୍ୱର ସଂଯୋଜନା କରିଥିଲେ ସଙ୍ଗୀତ ନିର୍ଦ୍ଦେଶକ ଏସ୍. ଚନ୍ଦ୍ରକାନ୍ତ ।
ଦାମୋଦର ଧର୍ମାନନ୍ଦ କୋସାମ୍ବି  (୩୧ ଜୁଲାଇ ୧୯୦୭ - ୨୯ ଜୁନ୍ ୧୯୬୬) ଜଣେ ଭାରତୀୟ ଗଣିତଜ୍ଞ, ପରିସଂଖ୍ୟାନବିତ୍ ଓ ଐତିହାସିକ  । ଏହି ବହୁଦର୍ଶୀ ପ୍ରତିଭାଂକର କୋଶାମ୍ବି ମ୍ୟାପ୍ ଫଙ୍କସନ୍ଦ୍ୱାରା ଅନୁବଂଶ ବିଜ୍ଞାନ ପ୍ରତି ମଧ୍ୟ ଅବଦାନ ରହିଛି । ସେ ମୁଦ୍ରାଶାସ୍ତ୍ର କ୍ଷେତ୍ରରେ ତାଙ୍କର ଅବଦାନ ଓ ଅନେକ ପୁରୁଣା ସଂସ୍କୃତ ଗ୍ରନ୍ଥର ଶୁଦ୍ଧ ପାଠ ତିଆରି କରିବା ପାଇଁ ପ୍ରସିଦ୍ଧ । ଜଣେ ମାର୍କ୍ସବାଦୀ ଐତିହାସିକ ଭାବରେ ଭାରତର ପୁରାତନ ଇତିହାସର ଚର୍ଚ୍ଚାରେ ସେ ଏକ ବସ୍ତୁବାଦୀ ପରିପ୍ରେକ୍ଷୀର ବ୍ୟବହାର କରୁଥିଲେ । ତାଙ୍କୁ ଭାରତୀୟ ଇତିହାସ ଚର୍ଚ୍ଚାର ମାର୍କ୍ସବାଦୀ ଧାରାର ପିତାମହ ଭାବରେ ଜଣାଯାଏ । ଐତିହାସିକ ଇରଫାନ୍ ହବିବଙ୍କର ମତରେ - ଡି. ଡି. କୋସାମ୍ବୀ ଓ ଆର୍. ଏସ୍. ଶର୍ମା, ଡାନିଏଲ୍ ଥର୍ଣର୍‌ଙ୍କ ସହ ପ୍ରଥମ ଥର ପାଇଁ ଭାରତୀୟ ଇତିହାସ ଚର୍ଚ୍ଚାର ପରିଧି ଭିତରକୁ ଚାଷୀମାନଙ୍କୁ ଆଣିଲେ । . " କର୍ମ ଜୀବନ ଆମେରିକାର ହାର୍ଭଡ୍ ବିଶ୍ୱବିଦ୍ୟାଳୟରୁ ଗଣିତରେ ଉଚ୍ଚଶିକ୍ଷା ସାରି ସେ ବନାରସ୍ ହିନ୍ଦୁ ବିଶ୍ୱବିଦ୍ୟାଳୟ, ଆଲିଗଡ୍ ମୁସଲିମ୍ ବିଶ୍ୱବିଦ୍ୟାଳୟ, ଫର୍ଗୁସନ୍ କଲେଜ୍ ଓ ଟାଟା ଇନଷ୍ଟିଚ୍ୟୁଟ୍ ଅଫ୍ ଫଣ୍ଡାମେଣ୍ଟାଲ୍ ରିସର୍ଚ୍  (ଟି.ଆଇ.ଏଫ୍.ଆର୍) ଆଦି ଅନୁଷ୍ଠାନରେ ଗଣିତରେ ଅଧ୍ୟାପନା କରିଥିଲେ  । ୧୯୬୨ ମସିହାରେ ଟି.ଆଇ.ଏଫ୍.ଆର୍. ଛାଡିଲା ପରେ ସେ ଇତିହାସ ଚର୍ଚ୍ଚାରେ ଅଧିକ ମନୋନିବେଶ କଲେ । କୋଶାମ୍ବୀଙ୍କର ଇତିହାସଚର୍ଚ୍ଚା ଭାରତର ଇତିହାସ ଚର୍ଚ୍ଚାରେ ଏକ ବସ୍ତୁନିଷ୍ଠ ଓ ବୈଜ୍ଞାନିକ ଧାରାର ପ୍ରଚଳନରେ କୋସାମ୍ବୀଙ୍କର ଏକ ଗୁରୁତ୍ତ୍ୱପୂର୍ଣ ଭୂମିକା ରହିଛି । ସେ ଭାରତର ଇତିହାସକୁ ଏହାର ସଭ୍ୟତାର ଆର୍ଥ-ସାମାଜିକ ସ୍ୱରୂପର ଗତିଧାରାର ସନ୍ଦର୍ଭରେ ବୁଝୁଥୁଲେ । ଡି.ଡି. କୋସାମ୍ବୀଙ୍କର ଗ୍ରନ୍ଥାବଳୀ ଇତିହାସ ଓ ସମାଜ ସମ୍ପର୍କିତ କିଛି ଗ୍ରନ୍ଥ ୧୯୫୬ ଭାରତର ଇତିହାସର ଅଧ୍ୟୟନ ନିମନ୍ତେ ଏକ ଉପକ୍ରମଣିକା  ପପୁଲାର୍ ବୁକ୍ ଡିପୋ, ବମ୍ବେ । ୧୯୬୨ ମିଥ୍ ଓ ବାସ୍ତବତା: ଷ୍ଟଡିଜ୍ ଇନ୍ ଦ ଫର୍ମେସନ୍ ଅଫ୍ ଇଣ୍ଡିଆନ୍ କଲଚର୍  ପପୁଲାର୍ ପ୍ରକାଶନ, ବମ୍ବେ । ୧୯୬୫ ଦ କଲଚର୍ ଆଣ୍ଡ୍ ସିଭିଲିଜେସନ୍ ଅଫ୍ ଏନ୍ସିଏଣ୍ଟ୍ ଇଣ୍ଡିଆ ଇନ୍ ହିଷ୍ଟରିକାଲ୍ ଆଉଟ୍ଲାଇନ୍  ରୁଟ୍ଲେଜ୍ ଆଣ୍ଡ୍ କିଗାନ୍ ପଲ୍  । ୨୦୦୨ ଡି. ଡି. କୋସାମ୍ବୀ: କମ୍ବାଇଣ୍ଡ୍ ମେଥଡ୍ସ୍ ଆଣ୍ଡ୍ ଅଦର୍ ରାଇଟିଙ୍ଗ୍ସ୍   ବ୍ରଜଦୁଲାଲ୍ ଚଟୋପାଦ୍ଧ୍ୟାୟଙ୍କଦ୍ୱାରା ସଙ୍କଳିତ ଓ ସମ୍ପାଦିତ  ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍, ନୂଆ ଦିଲ୍ଲୀ । ୨୦୦୯ ଦ ଅକ୍ସ୍ ଫର୍ଡ୍ ଇଣ୍ଡିଆ କୋସାମ୍ବୀ   ବ୍ରଜଦୁଲାଲ୍ ଚଟୋପାଦ୍ଧ୍ୟାୟଙ୍କଦ୍ୱାରା ସଙ୍କଳିତ ଓ ସମ୍ପାଦିତ  ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍, ନୂଆ ଦିଲ୍ଲୀ ।
ପ୍ରହ୍ଲାଦରାୟ ଲାଠ  ୨୭ ଫେବୃଆରୀ ୧୯୦୭   ୨୭ ମଇ ୨୦୦୧  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରହ୍ଲାଦରାୟ ଲାଠ ୧୯୦୭ ମସିହାର ଫେବୃଆରୀ ୨୭ ତାରିଖରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ପ୍ରହ୍ଲାଦରାୟ ଲାଠ କଂଗ୍ରେସ ପାର୍ଟିର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ । ମୃତ୍ୟୁ ୨୦୦୧ ମସିହାର ମଇ ୨୭ ତାରିଖରେ ପ୍ରହ୍ଲାଦରାୟ ଲାଠ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୪ ବର୍ଷ ବୟସ ହୋଇଥିଲା ।
ଓଡ଼ିଶା ଗୋହତ୍ୟା ନିଷେଧ ଅଧିନିୟମ, ୧୯୬୦ ଓଡ଼ିଶା ରାଜ୍ୟରେ ଗୋହତ୍ୟା ରୋକିବା ନିମିତ୍ତ ଓଡ଼ିଶା ବିଧାନ ସଭାଦ୍ୱାରା ପ୍ରଣୀତ ଏକ ଅଧିନିୟମ । ପୃଷ୍ଠଭୂମି ଭାରତୀୟ ସମ୍ବିଧାନର ଧାରା ୪୮ରେ ପ୍ରଦତ୍ତ  ' '  ନିର୍ଦ୍ଦେଶ ଅନୁଯାୟୀ ପ୍ରତ୍ୟେକ ରାଜ୍ୟ ପଶୁହତ୍ୟା ରୋକିବା ନିମନ୍ତେ ପ୍ରୟାସ କରିବେ । ଏଥି ସହିତ ପଶୁଧନର ରକ୍ଷଣାବେକ୍ଷଣ ପାଇଁ ଯଥା ସମ୍ଭବ ପଦେକ୍ଷେପ ନେବେ । ଏହି ପରିପ୍ରେକ୍ଷୀରେ ଓଡ଼ିଶା ସରକାର ଗୋଧନର ରକ୍ଷଣାବେକ୍ଷଣ ନିମିତ୍ତ ଉପରୋକ୍ତ ଅଧିନିୟମ ଲାଗୁ କରିଥିଲେ । ହିନ୍ଦୁ ମତରେ ଗାଇକୁ ଗୋମାତା ରୂପରେ ପୂଜା କରୁଥିବାରୁ ଗୋହତ୍ୟା ନିଷେଧ ଅତ୍ୟନ୍ତ ଜରୁରୀ ଏବଂ ଗାଇକୁ ଜାତୀୟ ପଶୁ ଭାବେ ସମ୍ମାନ ଦେବା ଉଚିତ ବୋଲି ମଧ୍ୟ ଅଲ୍ଲହାବାଦ ଉଚ୍ଚ ନ୍ୟାୟାଳୟ ଏକ ରାୟରେ ଉଲ୍ଲେଖ କରିଛନ୍ତି । ଅଧିନିୟମ ସଂପର୍କରେ ବିଶେଷ ଧାରା ଓ ଉପଧାରା ଏହି ଅଧିନିୟମର ଧାରା ୩ ଅନୁଯାୟୀ ଗୋହତ୍ୟା କରିବା ନିଷେଧ କରାଯାଇଛି, ଅର୍ଥାତ୍ ଉକ୍ତ ଧାରାରେ ପ୍ରଦତ୍ତ କେତେକ ବିଶେଷ ପରିସ୍ଥିତି ବ୍ୟତୀତ, ଗୋହତ୍ୟା ଆଇନତଃ ଏକ ଅପରାଧ । ଏହି ଅଧିନିୟମର ଧାରା ୪ରେ ବର୍ଣ୍ଣିତ ଅଛି ଯେ କେଉଁ ବିଶେଷ ପରିସ୍ଥିତିରେ ଧାରା ୩ ଲାଗୁ ହେବ ନାହିଁ । ଏହି ଅଧିନିୟମର ଧାରା ୭ରେ ଦଣ୍ଡବିଧାନ କଥା ଉଲ୍ଲେଖ ରହିଛି । ଏହି ଧାରା ଅନୁଯାୟୀ ଧାରା ୩ର ଅବମାନନା ପୂର୍ବକ କେହି ଯଦି ଗୋହତ୍ୟା କରେ ବା ଏହି ଅପରାଧରେ ସହାୟତା କରେ ତେବେ ସେ ଅଦାଲତଦ୍ୱାରା ଦୋଷୀ ସାବ୍ୟସ୍ତ ହେଲେ ଦୁଇ ବର୍ଷ ପର୍ଯ୍ୟନ୍ତ ସଶ୍ରମ କାରାଦଣ୍ଡ କିମ୍ବା ଏକ ହଜାର ଟଙ୍କା ପର୍ଯ୍ୟନ୍ତ ଜରିମାନା କିମ୍ବା ଉଭୟ ଦଣ୍ଡରେ ଦଣ୍ଡିତ ହୋଇପାରେ ।
ଗହ୍ମାଡ଼ିଆଁ ଓଡ଼ିଶାର ଏକ ପୁରାତନ ଏବଂ ଲୋକପ୍ରିୟ ଖେଳ । ଏହା ଉଚ୍ଚ ଡିଆଁ ପ୍ରତିଯୋଗିତା ଧରଣର । ରାକ୍ଷୀ ପୂର୍ଣ୍ଣିମା ତଥା ଗହ୍ମା ପୂର୍ଣ୍ଣିମା ଅବସରରେ ଏହି ଖେଳ ଖେଳାଯାଏ । ଏହା ବିଶେଷ କରି ଗଞ୍ଜାମ ଜିଲ୍ଲାରେ ଅଧିକ ଜଣାଶୁଣା । ଏହା ସାଧାରଣରତଃ ଯୁବକମାନଙ୍କଦ୍ୱାରା ଖେଳାଯାଇଥାଏ ଓ ଏହି ଖେଳ ଦେଖିବାକୁ ସାହି ମାନଙ୍କରେ ବିଶେଷ ଭିଡ଼ ଜମେ । ମଣିଷମାନଙ୍କ ବ୍ୟତିତ ପଶୁମାନେ ମଧ୍ୟ ଏଥିରେ ଭାଗନେବା ଦେଖାଯାଏ । ଚାଷୀମାନେ ବଳଦମାନଙ୍କୁ ଜମିକୁ ନେଇ ଯାଇଥାନ୍ତି । ଏକ ଉଚ୍ଚ ପିଣ୍ଡି ବା  "ଗହ୍ମା ବେଦୀ"  ଗଢ଼ାଯାଇ ବଳଦମାନଙ୍କୁ ଏଥି ଉପରେ ଡିଆଁମାରିବାକୁ ଛଡ଼ାଯାଇଥାଏ । ତାତ୍ପର୍ଯ୍ୟ ଗହ୍ମା ପୂର୍ଣ୍ଣିମା ପର୍ବ ଏଭଳି ଏକ ପରମ୍ପରା ଏକଦା ଜୀବନଚର୍ଯ୍ୟା ସହିତ ଘନିଷ୍ଠ ଭାବେ ଯୋଡ଼ି ହୋଇ ରହୁଥିଲା । ଏହା ଏକ କୃଷି ଭିତ୍ତିକ ପର୍ବ । ଏହି ଦିନ ମହାପ୍ରଭୁ ବଳଭଦ୍ରଙ୍କ ଜନ୍ମଦିନ ହୋଇଥିବାରୁ ଏଥିରେ ଗାଁ ଗଣ୍ଡା ଗୁଡିକରେ ପାରମ୍ପରିକ ପିଠା ପ୍ରସ୍ତୁତି ସହିତ ଗୋରୁଗାଈଙ୍କୁ ପୂଜାର୍ଚ୍ଚନା କରାଯାଇଥାଏ । ମୁଖ୍ୟତଃ କୃଷିର ଉନ୍ନତି ସାଧନ ଏହି ପର୍ବର ମୁଖ୍ୟ ଉଦ୍ଦେଶ୍ୟ । ଚାଷୀମାନେ ସେମାନଙ୍କ ଚାଷବାସ କାମ ସାରି ଏହି ପର୍ବକୁ ଉତ୍ସାହ ସହକାରେ ପାଳନ କରୁଥଲେ ହେଁ ଆଜିକାଲି ଏ ପର୍ବ ରାଖି ବାନ୍ଧିବା ନୀତିରେ ସୀମିତ ହୋଇଯାଇଛି । ଭଉଣୀମାନେ ସେମାନଙ୍କ ଭାଇ ହାତରେ ରାଖି ବାନ୍ଧି ସହରାଞ୍ଚଳ ଓ ଗ୍ରାମାଞ୍ଚଳରେ ଏହି ପର୍ବର ପ୍ରାସଙ୍ଗିକତାକୁ ପ୍ରାୟତଃ କେତେକ ସ୍ଥଳେ ବଦଳାଇ ଦେଇଥିବା ଦେଖୁବାକୁ ମିଳୁଛି । ପ୍ରଭୁ ବଳଦେବଙ୍କ ହାତରେ ଗହ୍ମାସୁରର ମୃତ୍ୟୁ ହେବା ପରେ ପୃଥିବୀପୃଷ୍ଠରୁ ପାପ କମି ଯାଇଥିବାରୁ ଲୋକେ ଆନନ୍ଦରେ ଗହ୍ମା ଡିଆଁ ଖେଳ ଖେଳିଥାନ୍ତି ବୋଲି ଲୋକ କଥା ରହିଛି । ପ୍ରସ୍ତୁତି ପର୍ବ ରାକ୍ଷୀ ପୂର୍ଣ୍ଣିମା ଉପଲକ୍ଷେ କିଛି ଦିନ ପୂର୍ବରୁ ପ୍ରସ୍ତୁତି ଆରମ୍ଭ ହୋଇଯାଏ । ଗୋଟିଏ ବଡ଼ ଆକୃତିରେ ମଞ୍ଚ ଭଳି ପ୍ରସ୍ତୁତି ହୁଏ ସ୍ଥାନ । ଏହି ମଞ୍ଚ ତଳୁ ଉପରକୁ ୩ରୁ ୫ ଫୁଟ ପର୍ଯ୍ୟନ୍ତ ଉଚ୍ଚତା ବିଶିଷ୍ଟ ମଞ୍ଚକୁ ଲମ୍ବାଯାଏ । ଚିକିଟା ମାଟିଦ୍ୱାରା ପ୍ରସ୍ତୁତି ହୋଇ ଉପର ଭାଗରେ ବିଭିନ୍ନ ଘାସ, ଗଛର ପତ୍ର ରଖି ପ୍ରସ୍ତୁତି କରାଯାଏ ସ୍ୱତନ୍ତ୍ର ମଞ୍ଚ । ଏହି ମଞ୍ଚ ଉପର ଦେଇ ଡ଼ିଆଁ ମାରନ୍ତି ପ୍ରତିଯୋଗୀ । ମାଟି ଓ ବାଲିରେ ନିର୍ମିତ ୫ ଫୁଟରୁ ୬ଫୁଟ ଉଚ୍ଚତା ବିଶିଷ୍ଟ ଗହ୍ମାକୁଦା ଉପରେ ଡେଇଁ ଏହି ଖେଳ ଖେଳି ଯୁବକମାନେ ଖୁସି ମନାଇଥାନ୍ତି । ଖେଳ ଓ ପ୍ରତିଯୋଗିତା ମଞ୍ଚଠାରୁ କିଛି ଦୂରରେ ଟଙ୍ଗାଯାଏ ଆକର୍ଷଣୀୟ ସାମଗ୍ରୀ । ଯେଉଁ ପ୍ରତିଯୋଗୀ ଟଙ୍ଗା ଯାଇଥବା ସାମଗ୍ରୀକୁ ଛୁଇଁ ଦେଉଥଲେ ସେହି ସାମଗ୍ରୀଟି ତାର ହୋଇଯାଏ । ବିସ୍କୁଟ ପ୍ୟାକେଟଠାରୁ ଆରମ୍ଭ କରି ସୁନା ମୁଦି ପର୍ଯ୍ୟନ୍ତ ପାଆନ୍ତି ପ୍ରତିଯୋଗୀ । ପିଲାଠାରୁ ଆରମ୍ଭ କରି ବୟସ୍କା ପର୍ଯ୍ୟନ୍ତ ସମସ୍ତେ ଏଥରେ ଅଂଶଗ୍ରହଣ କରନ୍ତି । ରାକ୍ଷୀ ପୂର୍ଣ୍ଣିମା ଦିବସର ସନ୍ଧ୍ୟାରେ ଆୟୋଜିତ ହୁଏ ଏହି ଖେଳ । ମଞ୍ଚର କିଛି ଦୂରରେ ଦୁଇ ପାର୍ଶ୍ୱରେ ବଡ଼ବଡ଼ ଖୁଣ୍ଟଦ୍ୱାରା ଦୌଡ଼ି ମଧରେ ଟଙ୍ଗାଯାଏ ବିଭିନ୍ନ ସାମଗ୍ରୀ । ପ୍ରତିଯୋଗୀଙ୍କ ଲକ୍ଷ୍ୟ ରହୁଥୁଲା ସେମାନେ ଯେପରି ମୂଲ୍ୟବାନ ସାମଗ୍ରୀକୁ ଛୁଇଁ ଦେବେ ଆଉ ନେଇଯିବେ ତାକୁ ଘରକୁ । ଏହି ଆଶାରେ ମଞ୍ଚ ଉପରକୁ ଦୌଡ଼ି ଯାଇ ମାରୁଥଲେ ଡ଼ିଆଁ ସେହି ଟଙ୍ଗାଯାଇଥିବା ସାମଗ୍ରୀ ନିକଟକୁ । ଟଙ୍ଗା ଯାଇଥବା ସମସ୍ତ ସାମଗ୍ରୀ ସମାପ୍ତ ପରେ ହିଁ ଏହି ଖେଳ ସମାପ୍ତର ଘୋଷଣା କରାଯାଏ । ଏହି ଖେଳ ସାଧାରଣତଃ ସାହି ସାହି ମଧରେ ପ୍ରତିଯୋଗିତା ଆକାରରେ ଆୟୋଜିତ ହୁଏ । ଏବେର ସ୍ଥିତି ଦକ୍ଷିଣ ଓଡ଼ିଶାର ଏବେ ମଧ୍ୟ ବିଭିନ୍ନ ସ୍ନାନରେ ମଧ୍ୟ ଗହ୍ମା ଡ଼ିଆଁ ଖେଳ ଅନୁଷ୍ଠିତ ହେଉଛି । ଆଧୁନିକାତାର ସ୍ପର୍ଶରେ ଅନେକ ପାରମ୍ପରିକ ଲୋକ ସଂସ୍କୃତି ଦିନକୁ ଦିନ ଲୋପ ପାଇବାକୁ ବସିଲାଣି । ହେଲେ ଆଜିର ନୂତନ ଯୁଗର ଯୁବପୀଢ଼ିଙ୍କ ନିକଟରେ ଆଉ ସମୟ ନାହିଁ । ବ୍ୟସ୍ତ ବହୁଳ ସମୟ ମଧ୍ୟରେ ଏହି ଗହ୍ମା ଡ଼ିଆକୁ ଡେଇଁବାକୁ କାହାର ନିକଟରେ ବେଳ ନାହିଁ । ଫଳରେ ଗହ୍ମାଡିଆଁ ଏକ ପ୍ରକାର ଉଭାନ ହେବାକୁ ବସିଲାଣି । ଏହି ପାରମ୍ପରିକ କ୍ରୀଡାର ଅବକ୍ଷୟ ଦିନକୁଦିନ ଘଟିବାରେ ଲାଗିଛି । ଗ୍ରାମାଞ୍ଚଳର କେତେକ ସାହିବସ୍ତିରେ ଏହି ଖେଳ ହେଉଥବା ବେଳେ ସହରାଞ୍ଚଳରେ ଏହି ଗହ୍ମାଡିଆଁ ଖେଳ ପ୍ରାୟ ଲୋପ ପାଇବାକୁ ବସିଥିବା ଦେଖିବାକୁ ମିଳୁଛି । କାଁ ଭାଁ ସ୍ଥାନରେ ଏହି ପ୍ରତିଯୋଗିତା ହୋଇ କେତେକ ନିର୍ଦ୍ଦିଷ୍ଟ ବର୍ଗଙ୍କଠାରେ ସୀମିତ ରହୁଛି ।
ଶ୍ରୀମନ୍ଦିରରେ ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନ ପୁରୁଣା ଶରୀର ତ୍ୟାଗ କରି ନୂତନ ଶରୀର ଧାରଣ କରିବାକୁ ନବକଳେବର କୁହାଯାଇଥାଏ । ବିଧି ଅନୁସାରେ ଯେଉଁ ବର୍ଷ ଓଡ଼ିଆ ପାଞ୍ଜିରେ ବର୍ଷକୁ ଦୁଇଟି ଆଷାଢ଼ ମାସ ବା ଯୋଡ଼ା ଆଷାଢ଼ ପଡେ, ସେଇ ବର୍ଷ ମହାପ୍ରଭୁଙ୍କ ନବକଳେବର ହୋଇଥାଏ। ଏଥି ପୂର୍ବରୁ ଶ୍ରୀଜିଉମାନଙ୍କର ନବକଳେବର ୧୯୯୬ ମସିହାରେ ହେଇଥିଲା। ଦାରୁ ଚିହ୍ନଟ ସୁଦର୍ଶନଙ୍କ ଦାରୁ ୧୧ ଅପ୍ରେଲ ୨୦୧୫ ମଧ୍ୟରାତ୍ରରେ, ଖୋର୍ଦ୍ଧା ଜିଲ୍ଲାର ବାଳକାଟୀ ବ୍ଳକ ଅନ୍ତର୍ଗତ ଗଡ଼କଣ୍ଟୁଣିଆ ଗ୍ରାମରେ କୁଆଖାଇ ନଦୀବନ୍ଧ ରାସ୍ତା ପାର୍ଶ୍ୱରେ ଥିବା ଏକ ଲିମ୍ବ ଗଛକୁ ସୁଦର୍ଶନଙ୍କ ଦାରୁ ଭାବେ ଚିହ୍ନଟ କରାଯାଇଥିବା ଘୋଷଣା କରାଯାଇଥିଲା । ବଳଭଦ୍ରଙ୍କ ଦାରୁ ୧୬ ଅପ୍ରେଲ ରାତିରେ ଜଗତସିଂହପୁର ଜିଲ୍ଲାର ଶାରଳା ମନ୍ଦିର  (କନକପୁର ଗ୍ରାମ) ନିକଟରେ ବଳଭଦ୍ରଙ୍କ ଦାରୁ ଚିହ୍ନଟ କରାଯାଇଥିବା ଘୋଷଣା କରାଯାଇଛି  । ୨୦୧୫ ନବକଳେବର କାର୍ଯ୍ୟସୂଚୀ ୨୦୧୫ ମସିହାରେ ଅନୁଷ୍ଠିତ ହେଉଥିବା ନବକଳେବରର କାର୍ଯ୍ୟସୂଚୀ: ୨୯ ମାର୍ଚ୍ଚ ୨୦୧୫, ରବିବାର: ବନଯାଗ ଯାତ୍ରା ଆରମ୍ଭ, ଜଗନ୍ନାଥ ବଲ୍ଲଭ ମଠରେ ରହଣୀ ୩୦ ମାର୍ଚ୍ଚ ୨୦୧୫, ସୋମବାର: ବିଳମ୍ବିତ ରାତିରେ ଦଇତାପତିମାନେ ଜଗନ୍ନାଥ ବଲ୍ଲଭ ମଠରୁ ଦେଉଳି ମଠ ଅଭିମୁଖେ ଯାତ୍ରା କୋଣାର୍କ କିମ୍ବା ରାମଚଣ୍ଡୀରେ ରାତ୍ରୀଯାପନ ୧ ଅପ୍ରେଲ ୨୦୧୫, ବୁଧବାର: ନରୁଆ ଶଙ୍କରେଶ୍ୱର ମନ୍ଦିରରେ ରାତ୍ରିଯାପନ ୨ ଅପ୍ରେଲ ୨୦୧୫, ଗୁରୁବାର: ଦେଉଳି ମଠରେ ରାତ୍ରିଯାପନ ୩ ଅପ୍ରେଲ ୨୦୧୫, ଗୁରୁବାର: କାକଟପୁର ମା 'ମଙ୍ଗଳାଙ୍କ ପାରମ୍ପରିକ ପୂଜାର୍ଚ୍ଚନା ୪ ଅପ୍ରେଲ- ୧୭ ମଇ: ଦାରୁ ଅନ୍ୱେଷନ ଓ ଆନୟନ ୨୯ ମଇ ୨୦୧୫, ଶୁକ୍ରବାର: ରୁକ୍ମିଣୀ ହରଣ ଏକାଦଶୀ ୩୦ ମଇ ୨୦୧୫, ଶନିବାର: ଚମ୍ପକ ଦ୍ୱାଦଶୀ ୩୧ ମଇ ୨୦୧୫, ରବିବାର: ଦଇତାପତିଙ୍କ ଶ୍ରୀମନ୍ଦିର ପ୍ରବେଶ ୧ ଜୁନ ୨୦୧୫, ସୋମବାର: ଚତୁର୍ଥୀ ହୋମ ଓ ସେନାପଟ୍ଟା ଲାଗି ୨ ଜୁନ ୨୦୧୫, ମଙ୍ଗଳବାର: ଦେବସ୍ନାନ ପୂର୍ଣ୍ଣିମା, ୩ ଜୁନ ୨୦୧୫, ବୁଧବାର: ମହାଅଣସର ଆରମ୍ଭ ୫ ଜୁନ - ୧୫ ଜୁନ ୨୦୧୫: ଶ୍ରୀ ଦାରୁବିଗ୍ରହ ଗଠନ ଓ ଯଜ୍ଞ ୧୫ ଜୁନ ୨୦୧୫, ବୁଧବାର: ଗଜପତି ମହାରାଜାଙ୍କଦ୍ୱାରା ଯଜ୍ଞରେ ପୂର୍ଣ୍ଣାହୁତି ପ୍ରଦାନ, ଶ୍ରୀ ନୃସିଂହ ଠାକୁରଙ୍କ ବାହୁଡା ବିଜେ, ବିଳମ୍ବିତ ରାତ୍ରରେ ବ୍ରହ୍ମ ସ୍ଥାନାନ୍ତର, ପାତାଳୀ ଲୀଳା ୨୫ ଜୁନ ୨୦୧୫: ଦଇତାପତି ସେବକମାନେ ମାର୍କଣ୍ଡ ପୁଷ୍କରଣୀରେ ଦଶା ଖଟିବେ, ଲକ୍ଷେ ଲୋକ ମହାପ୍ରସାଦ ସେବନ କରିବେ ୧୧ ଜୁଲାଇ ୨୦୧୫, ଶନିବାର: ଚକାବିଜେ ୧୨ ଜୁଲାଇ ୨୦୧୫, ରବିବାର: ଖଳିଲାଗି ଏକାଦଶୀ ୧୬ ଜୁଲାଇ ୨୦୧୫, ଗୁରୁବାର: ନେତ୍ରୋତ୍ସବ ୧୭ ଜୁଲାଇ ୨୦୧୫, ଶୁକ୍ରବାର: ଉଭାଯାତ୍ରା, ନବଯୌବନ ଦର୍ଶନ ୧୮ ଜୁଲାଇ ୨୦୧୫, ଶନିବାର: ଗୁଣ୍ଡିଚା ଯାତ୍ରା ୨୨ ଜୁଲାଇ ୨୦୧୫, ବୁଧବାର: ହେରାପଞ୍ଚମୀ ୨୩ ଜୁଲାଇ ୨୦୧୫, ଗୁରୁବାର: ରଥ ଦକ୍ଷିଣ ମୋଡ଼ ୨୫ ଜୁଲାଇ ୨୦୧୫, ଶନିବାର: ସଂଧ୍ୟା ଦର୍ଶନ ୨୬ ଜୁଲାଇ ୨୦୧୫, ରବିବାର: ବାହୁଡ଼ା ଯାତ୍ରା ୨୭ ଜୁଲାଇ ୨୦୧୫, ସୋମବାର: ବଡ଼ତଢାଉ ସୁନାବେଶ ୨୮ ଜୁଲାଇ ୨୦୧୫, ମଙ୍ଗଳବାର: ଅଧର ପଣା ନୀତି ୩୦ ଜୁଲାଇ ୨୦୧୫, ଗୁରୁବାର: ନିଳାଦ୍ରୀ ବିଜେ ଜଗନ୍ନାଥଙ୍କ ନୀତି ନେତ୍ରୋତ୍ସବ ଦର୍ଶନ ଚକା ଅପସର ମଙ୍ଗଳ ଅଳତୀ ମଇଲମ ଅବକାଶ ଦଶ ଅବତାର ଠାକୁର ବାହୁଡା ବିଜେ ତାଟି ଫିଟିବା ଧୂଆ ଧୋଇ ହୋଇ ଚୂନ ପାନି ପଡିବା ଦଇତାପତି ସର୍ବାଙ୍ଗ,ବନ୍ଦାପନା ନେତ୍ରୋତ୍ସବ ବନ୍ଦାପନା ରୋଷହୋମ ରାଜନୀତି ଯିତ୍ରାଙ୍ଗୀ ମହାସ୍ନାନ ମଇଲମ ଘଣ୍ଟଛତା ସର୍ବାଙ୍ଗ ସୁର୍ଯପୂଜା ଦ୍ୱାରପାଳ ପୂଜା ବେଶ ଶେଷ ଗୋପାଳବଲ୍ଳଭ ଓ ଘଣ୍ଟଛତା ସକାଳ ଧୂପ (କେବଳ କୋଠଭୋଗ) ଭୋଗ ମଣ୍ଡପ ଉଠିବା ରଥଆଜ୍ଞାମାଳ ବିଜେ ଭୋଗମଣ୍ଡପ ଶେଷ ମଇଲମ,ଯାତ୍ରାଙ୍ଗୀ ମହାସ୍ନାନ ଘଣ୍ଟ ଛତା ସର୍ବାଙ୍ଗ ଓ ବେଶ ଶେଷ ଘଣ୍ଟଛତା ମଧ୍ୟାହ୍ନ ଧୁପ (କେବଲ କୋଠଭୋଗ) ଦ୍ୱାଦଶ ଯାତ୍ରା ବନ୍ଦାପନା ୨ୟ ଭୋଗ ମଣ୍ଡପ (ଆବଶ୍ୟକ ହେଲେ) ଦକ୍ଷିଣ ଘର ଭୋଗ ମଇଲମ ଓ ବେଶ ଶେଷ ସନ୍ଧ୍ୟା ଆଳତି ସନ୍ଧ୍ୟା ଧୂପ (କେବଳ କୋଠଭୋଗ) ଅଙ୍କୁରାରୋପଣ ୩ୟ ଭୋଗମଣ୍ଡପ (ଆବଶ୍ୟକ ହେଲେ) ମଇଲମ ଚନ୍ଦନ ଲାଗି ବଡସିଂହାର ବେଶ ବଡସିଂହାର ଭୋଗ ପହୁଡ ଆଳତି ଶ୍ରୀମୁଖ ଖଣ୍ଡଆ ପୂର୍ବ ପ୍ରସ୍ତୁତି ବିଭୂତି କାନୁନଗୋ ଚାରୁ ଓ କାରୁକଳା ମହାବିଦ୍ୟାଳୟର ଅଧ୍ୟାପକ ଓ ଚିତ୍ରଶିଳ୍ପୀ ଗଜେନ୍ଦ୍ର ପ୍ରସାଦ ସାହୁଙ୍କଦ୍ୱାରା ପ୍ରସ୍ତୁତ କରାଯାଇଥିବା ପ୍ରତିକ ଚିହ୍ନ ୧୩ ଜାନୁଆରୀ ୨୦୧୫, ମଙ୍ଗଳବାର ଦିନ ଉନ୍ମୋଚନ କରାଯାଇଥିଲା  ।
ହାଡ଼ୁ ଜଣେ ଓଡ଼ିଆ ଅଭିନେତା, ଯିଏକି ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ ଓ ମଞ୍ଚ ନାଟକରେ ଅଭିନୟ କରନ୍ତି । ସେ ମୁଖ୍ୟତଃ ହାସ୍ୟ କଳାକାର ଭାବରେ ଓଡ଼ିଶାରେ ଜଣାଶୁଣା । ତାଙ୍କର ପ୍ରକୃତ ନାମ ହେଉଛି ଭକ୍ତ ପ୍ରହଲ୍ଲାଦ ଚରଣ ପଟ୍ଟନାୟକ । ସେ ୧୯୯୫ ମସିହାରେ ତୁ ମୋରି ପାଇଁ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ଏହାପରେ ସେ ଅନେକ ଓଡ଼ିଆ କଥାଚିତ୍ର, ଧାରାବାହିକ ଏବଂ ମଞ୍ଚ ଆଦିରେ ଅଭିନୟ କରିଛନ୍ତି । ଅଭିନୟ ଜୀବନ ହାଡ଼ୁ ମୁଖ୍ୟତଃ ତାଙ୍କ ବଡ଼ ପେଟ ଓ ନିଶ ରଖିବାର ଶୈଳୀ ପାଇଁ ଓଡ଼ିଶାର ଘରେ ଘରେ ପରିଚିତ । ୧୯୯୫ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ହେଉଛି ମୋ ମନ ଖାଲି ତୋରି ପାଇଁ । ଗୌରୀ ଶଙ୍କର ଦାସଙ୍କ ନିର୍ଦ୍ଦେଶିତ ଏହି କଥାଚିତ୍ରଟିରେ ସେ ହାଡ଼ୁ ମାମୁଁ ଭୂମିକାରେ ଅଭିନୟ କରିଥିଲେ ।
ସାକୁବିଟ୍ରିଲ/ଭାଲ୍‌ସାର୍ଟାନ, ବିକ୍ରୟ ନାମ ଏଣ୍ଟ୍ରେସ୍ଟୋ, ହେଉଛି ଏକ ଔଷଧ ମିଶ୍ରଣ ଯାହା ହ୍ରାସକୃତ ଇଜେକସନ ଭଗ୍ନାଂଶ ସହିତ ଥିବା ହୃଦ୍‌ପାତ ପାଇଁ ବ୍ୟବହୃତ ହୁଏ । ଏହା ଆଞ୍ଜିଓଟେନସିନ୍-ରୂପାନ୍ତରକାରୀ-ଏନଜାଇମ ଅବରୋଧକ ବା ଏସିଇ ଇନହିବିଟର ବଦଳରେ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, କାଶ, ବୃକ୍‌କ ସମସ୍ୟା ଏବଂ ଉଚ୍ଚ ପୋଟାସିୟମ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏଥିରେ ସାକୁବିଟ୍ରିଲ୍ ନାମକ ଏକ ନେପ୍ରିଲିସିନ୍ ଇନହିବିଟର ଏବଂ ଭାଲସାର୍ଟାନ୍ ନାମକ ଏକ ଆଞ୍ଜିଓଟେନସିନ୍ ରିସେପ୍ଟର ବ୍ଲକର୍ ଥାଏ । ଏହି ମିଶ୍ରଣ ବେଳେବେଳେ ଏକ  "ଆଞ୍ଜିଓଟେନସିନ୍ ରିସେପ୍ଟର-ନେପ୍ରିଲିସିନ୍ ଇନହିବିଟର"    ଭାବରେ ଜଣାଶୁଣା ଥାଏ । ୨୦୧୫ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ଔଷଧ ମିଶ୍ରଣ ଅନୁମୋଦିତ ହୋଇଥିଲା । ଏହା ୨୦୧୬ ମସିହାରେ ଅଷ୍ଟ୍ରେଲିଆରେ ଏହା ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ମସିହାରେ ଏହାର ଏକ ମାସ ଔଷଧର ଖର୍ଚ୍ଚ ୫୭୫ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୯୨ ପାଉଣ୍ଡ ଥିଲା ।
ବିକ୍ରମ ସେଠ୍ ,  ( ଜନ୍ମ ୨୦ ଜୁନ ୧୯୫୨ ) ଜଣେ ଭାରତୀୟ ଉପନ୍ୟାସକାର ଓ କବି  । ସେ ଅନେକ ଉପନ୍ୟାସ ଓ କବିତା ପୁସ୍ତକ ଲେଖିଛନ୍ତି । ସେ ପଦ୍ମଶ୍ରୀ ସମେତ ଭାରତୀୟ ସାହିତ୍ୟ ଏକାଡେମି ପୁରସ୍କାର , ପ୍ରବାସି ଭାରତୀୟ ସମ୍ମାନ , ଡବ୍ଲୁ . ଏଚ .ସ୍ମିଥ ସାହିତ୍ୟ ପୁରସ୍କାର   ଓ କ୍ରଶୱାର୍ଡ ପୁସ୍ତକ ପୁରସ୍କାରର ବିଜେତା । ଭାରତୀୟ ଇଂରାଜୀ ଭାଷା ପାଇଁ ତାଙ୍କର କବିତା ସଂଗ୍ରହ  "ମେପିଂସ"    ଓ  "ବିସ୍ତଲି ତେଲସ୍ "  ର ଅବଦାନ ଉଲ୍ଲେଖନୀୟ । ପ୍ରଚ୍ଛଦ ବିକ୍ରମ ଶେଠଙ୍କ ଜନ୍ମ ୨୦ ଜୁନ ୧୯୫୨ ମସିହାରେ ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତାଠାରେ ହେଇଥିଲା । ତାଙ୍କ ପିତା ପ୍ରେମନାଥ ଶେଠ ବାଟା କମ୍ପାନୀର ଜଣେ କାର୍ଯ୍ୟନିର୍ବାହୀ ଅଧିକାରୀ ଥିଲେ ଓ ମାଁ ଲେଇଲା ଶେଠ ଜଣେ ବାରିଷ୍ଟର ଭାବରେ କାର୍ଯ୍ୟ କରି ଜଣେ ମହିଳା ଭାବରେ ଦିଲ୍ଲୀ ହାଇକୋର୍ଟର ପ୍ରଥମ ମୁଖ୍ୟ ବିଚାରପତି ଥିଲେ । . ବିକ୍ରମ ପାଟଣାଠାରେ ଥିବା ସେଣ୍ଟ ମାଇକେଲଙ୍କ ହାଇସ୍କୁଲ ଓ ପରେ ଦେହେରାଡୁନସ୍ଥିତ ଡୁନ ସ୍କୁଲରେ ଶିକ୍ଷା ପ୍ରାପ୍ତ କରିଥିଲେ । ଡୁନଠାରେ ଗ୍ରାଜୁଏସନ କଳା ପରେ ସେ ଇଂଲଣ୍ଡର ଟନବ୍ରିଜ ସ୍କୁଲକୁ ତାଙ୍କର ଏ- ସ୍ତର ଶିକ୍ଷା ପାଇଁ ଯାଇଥିଲେ । ସେହି ଇଂଲଣ୍ଡଠାରେ ସେ କର୍ପସ ଚ୍ରିଷ୍ଟି କଲେଜ  ରେ ଦର୍ଶନଶାସ୍ତ୍ର , ରାଜନୀତି ଓ ଅର୍ଥନୀତିରେ ଅଧ୍ୟୟନ କରିଥିଲେ । ସେ ଷ୍ଟାନଫୋର୍ଡ ବିଶ୍ୱବିଦ୍ୟାଳୟରୁ ଅର୍ଥନୀତିରେ ଡକ୍ଟରେଟ ଡିଗ୍ରୀ ହାସଲ କରିଥିଲେ । ଇଂଲଣ୍ଡ ଦେଶରେ ବିକ୍ରମ ବହୁଦିନ ଅବସ୍ଥାନ କରିବା ସହ ସେ ରହୁଥିବା ସାଲିସବରୀ ଅଞ୍ଚଳରେ ସ୍ଥାନୀୟ ସାହିତ୍ୟିକ ଓ ସଂସ୍କୃତିକ କାର୍ଯ୍ୟକ୍ରମରେ ଅଂଶଗ୍ରହଣ କରୁଥିଲେ । ସେ ସେଠାରେ ଥିବା ଏଙ୍ଗ୍ଲିକାନ  କବି ଜର୍ଜ ହୋବାର୍ଟ ଙ୍କ ବାସଗୃହକୁ ୧୯୯୬ ମସିହାରେ କିଣି ତାହାକୁ ପୁନର୍ନିର୍ମାଣ କରିଥିଲେ । ୨୦୦୬ ମସିହାରେ ସେ ସମଲିଙ୍ଗିମାନଙ୍କ ବିରୁଦ୍ଧରେ ଥିବା ଭାରତୀୟ ପେନାଲ୍ କୋଡ ର ଧାରା ୩୭୭କୁ ବିରୋଧ କରି ଆନ୍ଦୋଳନ କରିଥିଲେ । ତାଙ୍କ ମାତା ତାଙ୍କର ଳିଙ୍ଗ ଭେଦ ରହିଥିବା କଥା ଭାବରେ ସ୍ୱୀକାର କରିଥିଲେ । କାର୍ଯ୍ୟ ଶେଠ ତାଙ୍କର ପ୍ରଥମ କବିତା  " ମେପିଂସ "  ୧୯୮୦ ମସିହାରେ ରଚନା କରିବା ପରେ  " "  ନାମକ ଏକ ଦୀର୍ଘ ଉପନ୍ୟାସ ରଚନା କରି ଲୋକନଜରକୁ ଆସିଥିଲେ । ଏହି ଉପନ୍ୟାସ ପାଇଁ ସେ ସମ୍ମାନଜନକ ସାହିତ୍ୟିକ ପୁରସ୍କାର ପ୍ରାପ୍ତ ହେଇଥିଲେ । ଏକ ଭାଇଓଲିନ ବାଦକର ବିଫଳ ପ୍ରେମ କାହାଣୀକୁ ନେଇ ଲେଖିଥିବା  " "  ୨୦୦୫ ମସିହାରେ ପ୍ରକାଶିତ ହେଇଥିଲା । ସେ ସମୁଦାୟ ୬ଟି କବିତା ପୁସ୍ତକ ଓ ୩ଟି ଉପନ୍ୟାସ ପ୍ରକାଶିତ କରିଥିଲେ । ତିବତ ଯାତ୍ରା ଉପରେ ସେ ଏକ ଯାତ୍ରା କାହାଣୀ  " ମଧ୍ୟ ପ୍ରକାଶ କରିବା ସହ ଇଂଲଣ୍ଡର ଜାତୀୟ ଅପେରା ପାଇଁ ଗ୍ରୀକ କିମ୍ବଦନ୍ତୀ ଉପରେ ପର୍ଯ୍ୟବସିତ ନାଟକ ରଚନା କରିଥିଲେ ।ଏହି ଅପେରା ୧୯୯୪ ମସିହାରେ ପ୍ରଦର୍ଶିତ ହେଇଥିଲା । ବିକ୍ରମ ସେଠ୍ଙ୍କୁ ବ୍ରିଟିଶ ସରକାର  " "  ସମ୍ମାନ ୨୦୦୧ ମସିହାରେ ପ୍ରଦାନ କରିଥିଲେ ।
ଉରାଶିମାସକାତାସେନ  ( , ) ଏକ ଜାପାନୀ ସଂଗୀତ ବ୍ୟାଣ୍ଡ ଅଟେ ଏହି ଗୋଷ୍ଠୀ 7 ସେପ୍ଟେମ୍ବର 2013ରେ ସୃଷ୍ଟି ହୋଇଛି  ସଦସ୍ୟ ଡିସ୍କୋଗ୍ରାଫି  ସିଂଗଲେ 2017:  2019: 2019:
କାନାକିନୁମାବ, ବେପାର ନାମ ଇଲାରିସ, ଔଷଧ ଯାହା ସାମୟିକ ଜ୍ୱର ସିଣ୍ଡ୍ରୋମ, ଗାଉଟ ଓ ଷ୍ଟିଲ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ସାମୟିକ ଜ୍ୱର ସିଣ୍ଡ୍ରୋମଗୁଡିକ ମଧ୍ୟରେ କ୍ରାୟୋପାଇରିନ-ସଂୟୁକ୍ତ ସାମୟିକ ସିଣ୍ଡ୍ରୋମ,ପାରିବାରିକ ଭୂମଧ୍ୟସାଗରୀୟ ଜ୍ୱର  , ଅର୍ବୁଦ ନେକ୍ରୋସିସ୍ ଫ୍ୟାକ୍ଟର୍ ରିସେପ୍ଟର ଜଡିତ ପର୍ଯ୍ୟାୟ ସିଣ୍ଡ୍ରୋମ   ଏବଂ ଏଚଆଇଡି/ଏମକେଡି  ଅନ୍ତର୍ଭୁକ୍ତ । ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକ ଏବଂ ଗଳାର ସଂକ୍ରମଣ, ପେଟ ଯନ୍ତ୍ରଣା, ବାନ୍ତି, ଏବଂ ଇଞ୍ଜେକ୍ସନ୍-ସାଇଟ୍ ପ୍ରତିକ୍ରିୟା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ । ଏହି ଔଷଧ ଖାଉଥିଲେ ଜୀବନ୍ତ ଟିକା ଗ୍ରହଣ କରିବା ଉଚିତ୍ ନୁହେଁ। ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲୁକିନ୍ -୧ ବିଟାକୁ ବନ୍ଧନ‌ଯୁକ୍ତ ହୁଏ ଏବଂ ଅବରୋଧ କରେ । ୨୦୦୯ରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ କାନାକିନୁମାବ ଅନୁମୋଦିତ ହୋଇଥିଲା । ୨୦୨୧ରେ ଯୁକ୍ତରାଜ୍ୟରେ ୧୫୦ ମିଗ୍ରାର ମୂଲ୍ୟ ୯୯୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୭,୫୦୦ ଡଲାର ।
ପୃଥିବୀର ସବୁ ସ୍ଥାନରେ ସବୁ ସମୟରେ ବାୟୁଚାପ ସମାନ ନଥାଏ । କେତେକ ସ୍ଥାନରେ ବାୟୁଚାପ ଅଧିକ ହୋଇଥାଏ ତ ଆଉ କେତେକ ସ୍ଥାନରେ ବାୟୁଚାପ କମ୍ ଥାଏ । ଦୁଇଗୋଟି ପାଖାପାଖି ରହିଥିବା ସ୍ଥାନରେ ବାୟୁଚାପ ଅଲଗା ହୋଇଥିଲେ ବାୟୁ ବହିବା ଆରମ୍ଭ ହୁଏ । ବାୟୁ ସବୁବେଳେ ଅଧିକ ଚାପ ଅ ଳରୁ କମ୍ ଚାପ ଅ ଳକୁ ବହେ । ବାୟୁ ବହିବା ଆରମ୍ଭ ହେଲେ ତାହାକୁ ବାୟୁ ପ୍ରବାହ ବା ପବନ କୁହାଯାଏ । ଦୁଇଗୋଟି ସ୍ଥାନ ମଧ୍ୟରେ ବାୟୁ ଚାପର ତଫାତ୍ ଅଧିକ ହୋଇଥିଲେ ଜୋର୍‌ରେ ପବନ ବହେ । ତେଣୁ ପାଣିପାଗ କେନ୍ଦ୍ରଗୁଡ଼ିକରେ ପବନର ବେଗ ମାପ କରି ଜଣାଇବା ପାଇଁ ଏକ ପ୍ରକାର ଯନ୍ତ୍ର ବ୍ୟବହାର କରାଯାଏ । ଏହାକୁ ପବନ ବେଗମାପକ ଯନ୍ତ୍ର ବା ଆନିମୋମିଟର କୁହାଯାଏ । ପ୍ରତି ଘ ଣ୍ଟାରେ ବା ମିନିଟ୍‌ରେ ପବନ କେତେ କିଲୋମିଟର ବେଗରେ ବହୁଥାଏ ତାହା ଏହି ଯନ୍ତ୍ର ଜଣାଇଥାଏ । ଆନିମୋମିଟର ଶବ୍ଦଟି ଗ୍ରୀକ୍ ଶବ୍ଦ  "ଆନିମୋସ୍ " ରୁ ଆସିଛି । ଏହାର ଅର୍ଥ ହେଉଛି ପବନ । ଇତିହାସ ୧୫ଶ ଶତାବ୍ଦୀରେ ଏହାର ଉଦ୍ଭାବନ ପରଠାରୁ ଆନିମୋମିଟରରେ ମୂଳ ସଂରଚନାରେ ବହୁତ କମ ପରିବର୍ତ୍ତନ ହୋଇଛି । ୧୪୫୦ ଲିଓନ୍ ବାଟିଷ୍ଟା ଆଲ୍‌ବର୍ଟି   ବାୟୁ ବେଗମାପକ ଯନ୍ତ୍ର ସମ୍ପର୍କରେ ପ୍ରଥମ ଧାରଣା ଦେଇଥିଲେ । ଏହି ଶତାବ୍ଦୀ ଭିତରେ ରୋବର୍ଟ୍ ହୁକ୍ ଓ ମାୟା ସଭ୍ୟତାର ଲୋକେ ଆନିମୋମିଟରର ଅନ୍ୟାନ୍ୟ ସଂସ୍କରଣ ତିଆରି କରିଥିଲେ । ୧୮୪୬ ମସିହାରେ ଜନ୍ ଥୋମାସ୍ ରବିନ୍‌ସନ୍ ଗୋଟିଏ ସରଳ ଆନିମୋମିଟର ତିଆରି କରିଥିଲେ । ଏଥିରେ ଚାରିଗୋଟି ଅର୍ଦ୍ଧଗୋଲକାକୃତି ଧାତବ କପ୍ ଲାଗିଥିଲା । ମାତ୍ର ଏହାପରେ ୧୯୨୬ ମସିହାରେ କାନାଡ଼ାର ଜନ୍ ପାଟରସନ୍ ଆଉ ଗୋଟିଏ ଆନିମୋମିଟର ବାହାର କଲେ । ଏଥିରେ ତିନିଗୋଟି କପ୍ ଲାଗିଥିଲା । ୧୯୯୪ରେ . ସୋନିକ୍ ଆନିମୋମିଟର୍ ତିଆରି କଲେ । ଏବେ ବିଭିନ୍ନ ପ୍ରକାରର ଆନିମୋମିଟର ବାହାରିଲାଣି । ତେବେ ରବିନ୍ସନ୍ କପ୍ ଜାତୀୟ ଆନିମୋମିଟରର ବ୍ୟବହାର ଅଧିକ ହେଉଛି । ଏଥିରେ ତିନି ବା ଚାରିଗୋଟି ଆଲୁମିନିୟମ୍ କପ୍ ଲାଗିଥାଏ । ଏଗୁଡ଼ିକୁ ଏକ ଲୁହା ବା କାଠ ଦଣ୍ଡ ଉପରେ ପ୍ରତିଷ୍ଠା କରାଯାଇଥାଏ । ଏହି ଲୁହା ଦଣ୍ଡଟିକୁ ଲମ୍ବ ଭାବରେ ଏକ ଆଧାର ଉପରେ ରଖାଯାଇଥାଏ । ପବନ ବହିଲେ ଆନିମୋମିଟର କପ ଗୁଡ଼ିକ ଘୂରିବା ଆରମ୍ଭ କରନ୍ତି । ବ୍ୟବହାର ଆନିମୋମିଟରର କପ୍ ଗୁଡ଼ିକ ଘୂରିବା ଆରମ୍ଭ କଲେ ସେଥିରୁ ବିଦ୍ୟୁତ୍ ଶକ୍ତି ସୃଷ୍ଟି ହୁଏ । ଏହାଫଳରେ ସେଥିରେ ଥିବା ମିଟର କ ଣ୍ଟାଟି ଘୂରି ପବନର ବେଗକୁ ସୂଚାଇଥାଏ । ଏହି ମିଟର ମଧ୍ୟରେ ବି ଗୋଟିଏ ବଲ୍ବ ଜଳିଉଠେ । କେତେକ କ୍ଷେତ୍ର ସେଥିରେ ଘଣ୍ଟିଟି ବାଜିଉଠେ । ମିଟର ଭିତରେ ସଂଖ୍ୟା ଗୁଡ଼ିକ ଏପରି ସଜାଇ ହୋଇ ରହିଥାଏ ଯେ, ଘଣ୍ଟିବାଜିବା ମାତ୍ରେ ସଂଖ୍ୟାଗୁଡ଼ିକ ଆପେ ଆପେ ବଦଳିଯାଆନ୍ତି । ଦିନକୁ ଦୁଇ ଅର୍ଥାତ ସକାଳେ ଓ ସଂନ୍ଧ୍ୟାରେ ଏହି ସଂଖ୍ୟାଗୁଡ଼ିକୁ ପଢ଼ି ତାହାକୁ ଟିପି ରଖାଯାଏ । ଏହି ଦୁଇଟି ସଂଖ୍ୟା ମଧ୍ୟରେ ଅନ୍ତର ବାହାର କରି ତାହାକୁ ସେହି ସମୟ ବ୍ୟବଧାନରେ ଭାଗ କରାଯାଏ । ଏହାଫଳରେ ସେହିଦିନ ପ୍ରତିଘଣ୍ଟା ବା ମିନିଟ୍‌ରେ ପବନର ବେଗ ବାହାର କରାଯାଏ । ତେବେ ଏହିଯନ୍ତ୍ର ସାହାଯ୍ୟରେ ବାୟୁର ଠିକ୍ ବେଗ ଜାଣିବା ସମ୍ଭବ ହୁଏ ନାହିଁ । ପବନ ବହିବା ବନ୍ଦ ହୋଇଗଲେ ବି କେତେ ସମୟ ପର୍ଯ୍ୟନ୍ତ ଏହାର କପ୍ ଗୁଡ଼ିକ ଘୂରୁଥାଏ । ତେଣୁ ଏହି ଯନ୍ତ୍ରରେ ପବନର ପ୍ରକୃତ ବେଗରୁ ଅଧିକ ବେଗ ରେକର୍ଡ ହେଉଥାଏ । ସେଥିପାଇଁ ଆଜିକାଲି ଏଥିପାଇଁ ସ୍ୱୟଂଚାଳିତ ବୈଦୁତିକଯନ୍ତ୍ର ବ୍ୟବହାର କରାଯାଉଛି । ଏଥିରେ ବାୟୁରବେଗ ଏକ ଗ୍ରାଫ୍ କାଗଜରେ ଆଙ୍କି ହୋଇଯାଉଥାଏ ।
କାପ୍ଲାସିଜୁମାବ, ଏକ ବେପାର ନାମ କ୍ୟାବଲିଭି, ଏକ ଔଷଧ ଯାହା ଥ୍ରୋମାବୋଟିକ୍ ଥ୍ରୋମ୍ବୋଟିକ ଥ୍ରୋମ୍ବୋସାଇଟୋପେନିକ୍ ପୁରପୁରା  ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପ୍ଲାଜମା ବିନିମୟ ଏବଂ ଇମ୍ୟୁନୋସପ୍ରେସିଭ୍ ଥେରାପି ସହିତ ବ୍ୟବହୃତ ହୁଏ । ଏହା ଏକ ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକ ରକ୍ତସ୍ରାବ, ମୁଣ୍ଡବିନ୍ଧା ଏବଂ ରକ୍ତସ୍ରାବ ହୁଏ । ଗର୍ଭାବସ୍ଥାରେ ବ୍ୟବହାର ଶିଶୁର ରକ୍ତସ୍ରାବ ହେବାର ଆଶଙ୍କା ଥାଇପାରେ । ଏହା ଏକ ଛୋଟ ଆଣ୍ଟିବଡି ଯାହା ଭନ୍ ୱିଲବ୍ରାଣ୍ଡ ଫ୍ୟାକ୍ଟର ସ‌ହିତ ସଂଲଗ୍ନ ହୁଏ ଏବଂ ତାକୁ ନିଷ୍କ୍ରିୟ କରିଥାଏ । ୨୦୧୮ ମସିହାରେ ୟୁରୋପରେ ଏବଂ ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ କ୍ୟାପ୍ଲାସିଜୁମାବ ଅନୁମୋଦିତ ହୋଇଥିଲା । ୨୦୨୧ ମସିହାରେ ଯୁକ୍ତରାଜ୍ୟରେ ଏହାର ଏକ ମାସ ଖର୍ଚ୍ଚର ମୂଲ୍ୟ ୧୨୫,୦୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୁଲ୍ୟ ପ୍ରାୟ ୨୩୦,୦୦୦ ଡଲାର ଅଟେ ।
ଜନ୍ମଗତ ଫୁସଫୁସ ବାୟୁପଥ ବିକୃତି   ହେଉଛି ଫୁସଫୁସର ଏକ ଆଜନ୍ମ ତୃଟି । ଏହାର ଲକ୍ଷଣଗୁଡ଼ିକ ଭିନ୍ନ ଭିନ୍ନ ହୋଇପାରେ, କିଛି ନଥାଇ ବି ପାରେ, ଶ୍ୱାସକ୍ରିୟା ଅଧିକ ହୋଇପାରେ, ନୀଳ ଚର୍ମ ଏବଂ ଫୁଲା ହୋଇପାରେ । ରୋଗ ଜଟିଳ ହେଲେ ନିମୋନିଆ, ନିମୋଥୋରାକ୍ସ କିମ୍ବା କର୍କଟ ରୋଗ ହୋଇପାରେ । ଏମାନଙ୍କ ମଧ୍ୟରୁ ପ୍ରାୟ ୫% ମୃତ ପ୍ରସବ ହୋଇଥାଏ । ଏହାର କାରଣ ସାଧାରଣତଃ ଜଣା ପଡ଼ିନାହିଁ । ଅନ୍ତର୍ନିହିତ ପ୍ରଣାଳୀରେ ପ୍ରାରମ୍ଭିକ ବିକାଶ ସମୟରେ ଅଣ-କାର୍ଯ୍ୟକ୍ଷମ ଫୁସଫୁସ ତନ୍ତୁ ଗଠନ ହୋଇଥାଏ । ଏହା ପାଞ୍ଚ ପ୍ରକାର ଅଛି: ଟାଇପ୍ ୧ ସବୁଠାରୁ ସାଧାରଣ ଏବଂ ଫୁସଫୁସର ଗୋଟିଏ ଲୋବକୁ ପ୍ରଭାବିତ କରେ ଏବଂ ଟାଇପ୍ ୨ ଅତି ସାଧାରଣ ଏବଂ ଏକାଧିକ ଛୋଟ ସିଷ୍ଟ ସହିତ ଘଟିଥାଏ । ଅନ୍ୟ ପ୍ରକାରଗୁଡିକ କମ୍ ସାଧାରଣ ଅଟେ  ଏହା ଜନ୍ମଗତ ଥୋରାସିକ୍ ବିକୃତି ଭାବରେ ଶ୍ରେଣୀଭୁକ୍ତ ହୋଇଛି ଯାହା ସ‌ହିତ ବ୍ରୋଙ୍କୋଜେନିକ୍ ସିଷ୍ଟ ଏବଂ ଫୁସଫୁସ ସିକ୍ୱେଷ୍ଟ୍ରେସନ୍ ସହିତ ଥାଇପାରେ । ଜନ୍ମ ପୂର୍ବରୁ ଅଲଟ୍ରାସାଉଣ୍ଡ ଦ୍ୱାରା ରୋଗ ନିର୍ଣ୍ଣୟ କରାଯାଏ । ଜନ୍ମ ପୂର୍ବରୁ ନିର୍ଣ୍ଣୟ ହୋଇପାରିଲେ ଷ୍ଟିରଏଡ କିମ୍ବା ଭ୍ରୁଣ ଅସ୍ତ୍ରୋପଚାର କରି ଫଳାଫଳକୁ ଉନ୍ନତ କରାଯାଇପାରେ । ଜନ୍ମ ପରେ ଲକ୍ଷଣ ଦେଖାଗଲେ କିମ୍ବା ଫୁସଫୁସର ୨୦% ରୁ ଅଧିକ ଜଡ଼ିତ ଥିଲେ ସାଧାରଣତଃ ଅସ୍ତ୍ରୋପଚାର ପାଇଁ ପରାମର୍ଶ ଦିଆଯାଏ । ଅନ୍ୟଥା ଅସ୍ତ୍ରୋପଚାର କିମ୍ବା ରକ୍ଷଣଶୀଳ ପରିଚାଳନା ପାଇଁ ସୁପାରିଶ କରାଯାଇପାରେ । ଟାଇପ ୧ର ସାଧାରଣତଃ ଭଲ ଫଳାଫଳ ଥିବାବେଳେ ଟାଇପ ୨ ସାଧାରଣତଃ ଖରାପ ଫଳାଫଳ ଥାଏ । ଏହା ଏକ ବିରଳ ରୋଗ ଯାହା ୧୦,୦୦୦ରୁ ୩୫,୦୦୦ ନବଜାତ ଶିଶୁମାନଙ୍କ ମଧ୍ୟରୁ ଗୋଟିଏ ଶିଶୁଠାରେ ଦେଖାଯାଏ । ଫୁସଫୁସ ପ୍ରଭାବିତ ହେଉଥିବା ଦୋଷମାନଙ୍କ ମଧ୍ୟରୁ ଏହା ହେଉଛି ଏକ ସାଧାରଣ ଜନ୍ମ ଦୋଷ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହି ରୋଗ ପ୍ରଥମେ ୧୯୪୯ ମସିହାରେ ବର୍ଣ୍ଣନା କରାଯାଇଥିଲା ଏବଂ ୧୯୭୭ରେ ଏହାକୁ ୫ ପ୍ରକାରରେ ବିଭକ୍ତ କରାଯାଇଥିଲା ।
ସ୍ମୃତିକ୍ଷୟ ବା ଆମ୍ନେସିଆ  (ଇଂରାଜୀ ଭାଷାରେ ) ଅତୀତର ଘଟଣାଗୁଡ଼ିକର ସ୍ମୃତିକୁ ମନେ ପକାଇବାର କ୍ଷମତା ହରାଇବାକୁ ବୁଝାଏ  ଏକ ନିର୍ଦ୍ଦିଷ୍ଟ ସମୟ ମଧ୍ୟରେ ଏହା ଆଂଶିକ କିମ୍ବା ସମ୍ପୂର୍ଣ୍ଣ ଲୋପ ହୋଇପାରେ  ସାଧାରଣତଃ କୌଶଳ ବା ଦକ୍ଷତା ପ୍ରଦର୍ଶନ କରିବାର କ୍ଷମତା ବଜାୟ ରହିଥାଏ ଏବଂ କେବଳ ତଥ୍ୟ ମନେ ରଖିବାର କ୍ଷମତା ନଷ୍ଟ ହୋଇଯାଏ  ସ୍ମୃତିକ୍ଷୟ ସଂକ୍ଷିପ୍ତ ବା ସ୍ଥାୟୀ ହୋଇପାରେ କିନ୍ତୁ ସ୍ଥିର ରହିପାରେ ବା ଧୀରେ ଧୀରେ ଖରାପ ହୋଇପାରେ  ଏହାର କାରଣମାନନ ମଧ୍ୟରେ ମୁଣ୍ଡରେ ଆଘାତ  , ଥିଏମିନର ଅଭାବ, ଷ୍ଟ୍ରୋକ୍, ବାତ ମାରିବା, ଡିମେନ୍ସିଆ, ମଦ୍ୟପାନ, ମସ୍ତିଷ୍କ ଟ୍ୟୁମର୍, କିଛି ଔଷଧ, ଏନସେଫାଲାଇଟିସ, କ୍ଷଣସ୍ଥାୟୀ ବିଶ୍ୱ ସ୍ମୃତିକ୍ଷୟ ଏବଂ ଗୁରୁତର ମାନସିକ ଚାପ ହୋଇପାରେ  ଅନ୍ତର୍ନିହିତ କାର୍ଯ୍ୟପ୍ରଣାଳୀ ସମ୍ପୂର୍ଣ୍ଣ ରୂପେ ବୁଝାପଡୁ ନାହିଁ, ଯଦିଓ ମସ୍ତିଷ୍କର ବିଭିନ୍ନ କ୍ଷେତ୍ର ଜଡ଼ିତ ହୋଇପାରେ  ଘଟଣା ପୂର୍ବରୁ, ଘଟଣା ପରେ ଓ ନିର୍ଦ୍ଦିଷ୍ଟ ସ୍ନାୟବିକ ପ୍ରଣାଳୀ ନେଇ ଏହାର ପ୍ରକାର ନିର୍ଦ୍ଧାରଣ କରାଯାଇଛି । ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ହୁଏ ଓ ଔପଚାରିକ ପରୀକ୍ଷଣ ପରେ ନିଧାର୍ଯ୍ୟ କରାଯାଏ । ଏହା ଦୁର୍ବଳ ପ୍ରେରଣା, ଧ୍ୟାନ, କିମ୍ବା ଯୁକ୍ତିଯୁକ୍ତ କ୍ଷମତାଠାରୁ ଭିନ୍ନ ବିଷୟ  ଏହାର ଅନ୍ତର୍ନିହିତ କାରଣ ଅନୁସାରେ ଚିକିତ୍ସା କରାଯାଏ  ସ୍ମୃତି ସାହାଯ୍ୟ ବା ପରାମର୍ଶ ଆବଶ୍ୟକ ହୁଏ  ଏହା ନିମନ୍ତେ କୌଣସି ଔଷଧ ନାହିଁ ବା ସାହାଯ୍ୟକାରୀ ସପ୍ଲିମେଣ୍ଟ ନାହିଁ  ସ୍ଥାୟୀ କିମ୍ବା ପ୍ରଗତିଶୀଳ ସମସ୍ୟା ଥିବା ଲୋକମାନେ ପ୍ରାୟ ସଂଘର୍ଷ କରନ୍ତି  ଏହି ରୋଗର ମୋଟ ହାର ଅସ୍ପଷ୍ଟ  ମୁଣ୍ଡରେ ଆଘାତ ପରେ ପ୍ରାୟ ୧୨% ଲୋକଙ୍କର ସମସ୍ୟା ଥିବାବେଳେ ୧୮% ପର୍ଯ୍ୟନ୍ତ ଚାପ ସମ୍ବନ୍ଧୀୟ ସମସ୍ୟା ଥାଇପାରେ। ମଧ୍ୟ ଯୁଗରେ ମଧ୍ୟ ସ୍ମୃତି ସ‌ହିତ ମସ୍ତିଷ୍କ ଜଡ଼ିତ ଥିବା ଜଣାଥିଲା  ଏହି ଆମ୍ନେସିଆ ଶବ୍ଦ ପ୍ରାଚୀନ ଗ୍ରୀକ୍  'ଭୁଲିଯିବା'  ଶବ୍ଦରୁ ନିଆଯାଇଛି ।
ଦେବୀ  ଇଂରାଜୀ ଭାଷାରେ , :     ଏକ ସଂସ୍କୃତ ଶବ୍ଦ ଯାହା ଠାକୁରାଣୀ ଅର୍ଥରେ ପ୍ରୟୋଗ ହୁଏ; ଏହାର ପୁଂଲିଙ୍ଗ ଶବ୍ଦ: ଦେବ ବା ଦେବତା ଅର୍ଥ ସ୍ୱର୍ଗୀୟ ବା ଅତ୍ୟୁତ୍ତମ । ଖ୍ରୀ:ପୂ: ୨୦୦୦ ବର୍ଷରେ ବେଦରେ   ଦେବୀ ଶବ୍ଦର ଚିନ୍ତାଧାରା ଆରମ୍ଭ ହୋଇଥିଲା ଯାହା ଶ୍ରଦ୍ଧା ସୂଚକ ଥିଲା କିନ୍ତୁ ସେହି ଯୁଗରେ ଏହାର କେନ୍ଦ୍ରୀୟ ଭୂମିକା ନଥିଲା । ଠାକୁରାଣୀ ପାର୍ବତୀ ଓ ଦୁର୍ଗାଙ୍କ ପୂଜା ଓ ଶ୍ରଦ୍ଧା ଆଧୁନିକ ଯୁଗ ପର୍ଯ୍ୟନ୍ତ ଦୃଢ଼ ହୋଇ ରହିଛି । ମଧ୍ୟ ଯୁଗର ସାହିତ୍ୟ ଓ ପୁରାଣରେ ଦେବୀ ଶବ୍ଦ ପ୍ରୟୋଗର ଏକ ବିରାଟ ବିସ୍ତୃତି ଲକ୍ଷ କରାଗଲା ଯେପରିକି ଦେବୀ ମହାତ୍ମ୍ୟ   ଏବଂ ସେଥିରେ ସେ ସତ୍ୟ ଓ ଅନନ୍ତ ଶକ୍ତିର ଅଧିକାରୀ ଥିବା ଦର୍ଶାଯାଇଥିଲା । ଏହା ଯୋଗୁ ହିନ୍ଦୁମାନଙ୍କର ଶାକ୍ତ ପରମ୍ପରା ସୃଷ୍ଟି ହୋଇଥିଲା । ହିନ୍ଦୁ ଧର୍ମରେ ପୁରାତନ ଯୁଗରୁ ଆଧୁନିକ ଯୁଗ ପର୍ଯ୍ୟନ୍ତ ଦେବୀ ଏକ ସ୍ୱର୍ଗୀୟ ନାରୀର ରୂପ ଅଧିକାର କରିଛନ୍ତି । ଶକ୍ତି ଓ ଶୈବ ପରମ୍ପରାରେ ଠାକୁରାଣୀଙ୍କୁ ଏକ ଶକ୍ତି କେନ୍ଦ୍ର ଭାବରେ ଦେଖାଯାଏ । ଶବ୍ଦ ବ୍ୟୁତ୍ପତ୍ତି ଖ୍ରୀ:ପୂ: ଦୁଇ ହଜାର ବର୍ଷ ତଳେ ଦେବୀ ଓ ଦେବ ଶବ୍ଦ‌ଦ୍ୱୟ ବେଦରେ ଥିଲା । ଦେବ ଏକ ପୁଂଲିଙ୍ଗ ଓ ଏହାର ସ୍ତ୍ରୀ ଲିଙ୍ଗ ଦେବୀ । ମୋନିଏର-ଉଇଲିଅମ  ଏହାକୁ ଅନୁବାଦ କରି ସ୍ୱର୍ଗୀୟ ନାମ ଦେଇଛନ୍ତି । ଲାଟିନ ଭାଷାର ଡିଆ   ଓ ଗ୍ରୀକ ଭାଷାର ଥିଆ   ଶବ୍ଦ ସ‌ହିତ ମଧ୍ୟ ସାମଞ୍ଜସ୍ୟ ରହିଛି । ତାଙ୍କୁ ହିନ୍ଦୁ ଧର୍ମରେ ସ୍ୱର୍ଗୀୟ ମାତା ମଧ୍ୟ କୁହାଯାଏ । ଦେବଙ୍କୁ ମଧ୍ୟ ଦେବତା କୁହାଯାଏ ଓ ଦେବୀଙ୍କୁ ଦେବୀକା କୁହାଯାଏ । ଡଗଲାସ ହାର୍ପର ମତ ଅନୁସାରେ ଦେବ ଶବ୍ଦର ଅର୍ଥ ଉଜ୍ଜ୍ୱଳ  * -  " ," , ଗ୍ରୀକ୍ ଶବ୍ଦ ଡିଓସ ଅର୍ଥ ମଧ୍ୟ ସ୍ୱର୍ଗୀୟ, ଜେଅସ   ଓ ଲାଟିନ ଭାଷାରେ ଡେଉସ ଓ ପୁରୁଣା ଲାଟିନରେ ଡେଇଭୋସ   ନାମ ସ‌ହିତ ସାମଞ୍ଜସ୍ୟ ଅଛି । ଇତିହାସ ଋକ୍ ବେଦରେ ଥିବା   ଦେବୀସୁକ୍ତର   ୧୦.୧୨୫.୧ରୁ ୧୦.୧୨୫.୮ ଶ୍ଳୋକରେ ଦେବୀଙ୍କର ପରମ ସତ୍ୟ ବିଷୟ ଘୋଷଣା କରାଯାଇଛି । - ଦେବୀ ସୁକ୍ତ, ଋକବେଦ ୧୦.୧୨୫.୮ ଜୁନ ମ୍ୟାକଡାନିଦ୍ୱାରା ଅନୁବାଦ କରାଯାଇଛି । ବେଦରେ ଅନେକ ଦେବୀଙ୍କ ବିଷୟ ଲେଖାଯାଇଛି ଯେପରିକି ପାର୍ବତୀ  (ଶକ୍ତି), ପୃଥିବୀ, ଅଦିତି , ବାକ  (ଶବ୍ଦ), ନିର୍ରତି  (ବିନାଶ), ରାତ୍ରୀ, ଅରନ୍ୟାନି  (ଜଙ୍ଗଲ) ଓ ବରଦାୟୀନି ଦେବୀ ଯେପରିକି ଦିନସାନ, ରାକା, ପୁରାମଧି, ପରେନ୍ଦି, ଭାରତି ଓ ମାହି ଭଳି ଅନେକ ନାମ ଋକବେଦରେ ଅଛି  । କିନ୍ତୁ ଦେବତାଙ୍କ   ଭଳି ଦେବୀଙ୍କ ବିଷୟ ବାରମ୍ବାର ଆଲୋଚନା ହୁଏ ନାହିଁ । ଶେଷ ବେଦ ଲେଖାରେ ପ୍ରାକ୍ ବୁଦ୍ଧ ସମୟରେ ପାର୍ବତୀଙ୍କ କଥା ଲେଖାଯାଇଛି କିନ୍ତୁ ତାଙ୍କ ବିଷୟରେ ସମର୍ପିତ ଶ୍ଳୋକ ବେଦ ଯୁଗରେ ବିକଶିତ ହୋଇଥିବା ଜଣାଯାଏନି । ବେଦ ଯୁଗରେ ସମସ୍ତ ଦେବ ଦେବୀ ପ୍ରତିଷ୍ଠିତ ଥିଲେ, କିନ୍ତୁ ଦେବ ପରବର୍ତ୍ତୀ କାଳରେ ମଧ୍ୟବର୍ତ୍ତୀ ଯୁଗର ସାହିତ୍ୟରେ ଏକମାତ୍ର ଦେବୀଙ୍କ ବିଷୟ ଲେଖାଯାଇଛି ଯିଏ ସର୍ବଶକ୍ତିମୟୀ ଅଟନ୍ତି ।
ମଦ୍ୟପାନ ଜନିତ ଯକୃତ ରୋଗ ବା ଏଏଲଡି   ହେଉଛି ମଦ୍ୟପାନ ଯୋଗୁ ହେଉଥିବା ଏକ ଯକୃତ ସମସ୍ୟା  ଗମ୍ଭୀରତା ଅନୁସାରେ ହେଉଥିବା ରୋଗମାନଙ୍କର ନାମ ଚର୍ବିଳ ଯକୃତ, ଆଲକୋହୋଲିକ ଯକୃତ ପ୍ରଦାହ ଓ ଆଲକୋହୋଲିକ ସିରୋସିସ୍  ଏହାର ଲକ୍ଷଣ ମଧ୍ୟରେ ବାନ୍ତି, ଉଦର ଯନ୍ତ୍ରଣା କିମ୍ବା ହଳଦିଆ ଚର୍ମ ଅନ୍ତର୍ଭୁକ୍ତ ହୋଇପାରେ  ରୋଗ ଜଟିଳ ହେଲେ ଭାରିସିଆଲ ରକ୍ତସ୍ରାବ, ସ୍ୱତଃପ୍ରବୃତ୍ତ ଜୀବାଣୁ ପେରିଟୋନାଇଟିସ, ହେପାଟିକ ଏନସେଫାଲୋପାଥି ଓ ଯକୃତ କର୍କଟ ରୋଗ ହୋଇପାରେ । ଅଧିକ ମାତ୍ରାରେ ମଦ୍ୟପାନର ବ୍ୟବହାର ହେତୁ ଏହା ଘଟିଥାଏ  ପୁରୁଷମାନଙ୍କରେ ସପ୍ତାହରେ ୨୧ରୁ ଅଧିକ ପାନୀୟ ଏବଂ ମହିଳାମାନଙ୍କରେ ସପ୍ତାହରେ ୧୪ଟି ପାନୀୟ   ବିପଦର କାରକ ମଧ୍ୟରେ ଅଧିକ ମଦ୍ୟପାନ ଏବଂ ଅଧିକ ସମୟ ଧରି ପାନ କଲେ ହୁଏ  ମେଦବହୁଳତା ଏବଂ ହେପାଟାଇଟିସ୍ ସି ଯୋଗୁ ମଧ୍ୟ ହୋଇପାରେ । ମେଡିକାଲ ଇମେଜିଙ୍ଗ, ରକ୍ତ ପରୀକ୍ଷା ଏବଂ ଯକୃତ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ । ଏଏଲଟି ଅପେକ୍ଷା ଏଏସଟି ଅଧିକ ବୃଦ୍ଧି ପାଇଥାଏ  ଏହାର ଚିକିତ୍ସାରେ ମଦ୍ୟପାନ ବନ୍ଦ କରିବାକୁ କୁହାଯାଏ  ଖାଦ୍ୟପେୟ ଯତ୍ନ, କମ୍ ପାସେଟାମୋଲ  (ଆସେଟାମିନୋଫେନ୍) ସେବନ ଉପକାରୀ ସାବ୍ୟସ୍ତ ହୁଏ  । କେତେକ କ୍ଷେତ୍ରରେ ଷ୍ଟିରଏଡ ବ୍ୟବହାର କରାଯାଇପାରେ  ଗୁରୁତର ରୋଗରେ ଯକୃତ ପ୍ରତିରୋପଣ ପାଇଁ ପରାମର୍ଶ ଦିଆଯାଇପାରେ। ଚର୍ବିଳ ଯକୃତ ଥିଲେ ଉପଶମ ହୋଇପାରେ  ଅଧିକ ମଦ୍ୟପାନକାରୀମାନ‌ଙ୍କ ମଧ୍ୟରୁ ୯୦% ଲୋକ ଚର୍ବିଳ ଯକୃତ, ପ୍ରାୟ ୨୫% ଲୋକ ଆଲକୋହୋଲିକ ଯକୃତ ପ୍ରଦାହ ଏବଂ ୧୫% ଲୋକ ସିରୋସିସ୍ ରୋଗରେ ଆକ୍ରାନ୍ତ ହୁଅନ୍ତି  ଆନ୍ତର୍ଜାତୀୟ ସ୍ତରରେ ଏଏଲଡି ଏକ ସାଧାରଣ ଦୀର୍ଘକାଳୀନ ଯକୃତ ରୋଗ । ୟୁରୋପର ଲୋକମାନେ ଅଧିକ ପ୍ରଭାବିତ ହୁଅନ୍ତି  ସନ ୨୦୧୬ରେ ହୋଇଥିବା ପ୍ରାୟ ୧.୩ ନିୟୁତ ମୃତ୍ୟୁ ମଧ୍ୟରୁ ପ୍ରାୟ ୨୭% ମଦ୍ୟପାନ କାରଣରୁ ହୋଇଥିଲା । ମଦ୍ୟପାନ ଜନିତ ଯକୃତ କର୍କଟ ରୋଗ ଯୋଗୁ ୨୪୫,୦୦୦ ମୃତ୍ୟୁ ଘଟିଥିଲା।
ଦେବୀ ଛିନ୍ନମସ୍ତା ଦଶ ମହାବିଦ୍ୟାଙ୍କ ମଧ୍ୟରୁ ଅନ୍ୟତମ । ଦଶମହାବିଦ୍ୟା ମଧ୍ୟରେ ସବୁଠାରୁ ପ୍ରଚଣ୍ଡ ମୂର୍ତ୍ତି ଧାରଣ କରିଛନ୍ତି ତେଣୁ ତାଙ୍କୁ ପ୍ରଚଣ୍ଡଚଣ୍ଡୀ ମଧ୍ୟ କୁହାଯାଏ । ନିଜ ଛିନ୍ନ ଗଳଦେଶରୁ ନିର୍ଗତ ରୁଧିର ଧାର ପାନ କରିବାରେ ଛିନ୍ନମସ୍ତା ସର୍ବଦା ପ୍ରମତ୍ତ । ଛିନ୍ନମସ୍ତାଙ୍କ ଦୁଇ ପାର୍ଶ୍ୱରେ ଅଛନ୍ତି ବର୍ଣ୍ଣିନୀ ଓ ଡାକିନୀ । ସେ ଦୁହେଁ ମଧ୍ୟ ଛିନ୍ନମସ୍ତାଙ୍କ ରୁଧିର ପାନ କରିଥାନ୍ତି । ଛିନ୍ନମସ୍ତାଙ୍କ ଅନ୍ୟନାମ ବୈରୋଚନୀ, ସେ ସମସ୍ତ ଶତୃ ସଂହାର କାରିଣୀ, ଯୋଗସିଦ୍ଧିଦାୟିନୀ, ସମସ୍ତ ଦୁର୍ଭାଗ୍ୟ ନାଶକାରିଣୀ । ଏହାଙ୍କ ଶିବ ହେଲେ କବନ୍ଧ । ଧୂମାବତୀ ଦୀର୍ଘାଙ୍ଗୀ, ମଳିନବସ୍ତ୍ର ପରିହିତା ତଥା ବିଧବାରୂପ ଧାରିଣୀ, ତେଣୁ ସେ ଶିବଙ୍କ ବିନା ପୂଜିତା । ତାଙ୍କର ଗୋଟିଏ ହସ୍ତରେ ଅଛି କୁଲା, ଅନ୍ୟ ହସ୍ତରେ ବରମୁଦ୍ରା । ସେ ଦୁଃଖହାରିଣୀ, ବାଦବିବାଦରୁ ମୁକ୍ତିଦାୟିନୀ ଏବଂ ମୋକ୍ଷଦାୟିନୀ । ଦେବୀଙ୍କର ଏହି ରୂପ ନିଜ ମସ୍ତକ ନିଜେ ଛେଦନ କରି ଧରିଥିବାର ଦେଖାଯାଆନ୍ତି । ତାଙ୍କ କଣ୍ଠରୁ ବାହାରୁଥିବା ରୁଧିର ପ୍ରାଣ ଶକ୍ତିର ପ୍ରତୀକ, ଏହା ତ୍ରିଧାରାରେ ପ୍ରବାହିତ । ଗୋଟିଏ ଧାରା ସ୍ୱମୁଖକୁ, ଯାହା ଦର୍ଶାଏ କି ସେ ସ୍ୱୟଂସ୍ଥିତା ୤ ଅନ୍ୟ ଦୁଇଧାରା ତାଙ୍କଦ୍ୱାରା ସଖୀ ଡାକିନୀ ଓ ବର୍ଣ୍ଣିନୀଙ୍କ ମୁହଁକୁ ପ୍ରବାହିତ ଯାହା ସଚରାଚର ଜୀବଜଗତକୁ ଦର୍ଶାଏ । ଛିନ୍ନମସ୍ତକ ମୁକ୍ତିର ପ୍ରତୀକ ୤ ମସ୍ତକ ଛିନ୍ନକରି ଦେବୀ ତାଙ୍କର ପ୍ରକୃତ ସ୍ୱରୂପ ଦର୍ଶାଇଛନ୍ତି଼। ଯାହା ଶାଶ୍ୱତ,ମୁକ୍ତ ଓ ଅସୀମ । ଏହା ବନ୍ଧନ ଓ ତ୍ୱରୁ ମୁକ୍ତିର ପ୍ରତୀକ,ତାଙ୍କ ନଗ୍ନତା ତାଙ୍କ ବିରାଟ ସ୍ୱରୂପର ପ୍ରତୀକ ଯାହାକୁ କୌଣସି ଆବରଣ ଭିତରେ ରଖିବା ଅସମ୍ଭବ। ସେ ପୂର୍ଣ୍ଣ ସ୍ୱରୂପା,ମୁଣ୍ଡମାଳା ଦିବ୍ୟସୃଷ୍ଟିର ପ୍ରତୀକ ରତିକ୍ରୀଡା ମଗ୍ନ ରତି ଓ କାମଦେବଙ୍କ ଉପରେ ଦଣ୍ଡାୟମାନ ଦେବୀ,ବାସନା ଓ ଇନ୍ଦ୍ରିୟଭୋଗରୁ ମୁକ୍ତିର ବାର୍ତ୍ତାଦିଅନ୍ତି । ତାଙ୍କ ଗଳାରୁ ବାହାରି ଥିବା ତ୍ରିଧାରା ରକ୍ତ ମଧ୍ୟ ତିନି ନାଡି ଇଦା, ପିଙ୍ଗଳା ଓ ଶୁଷୁମ୍ନା ଦେଇ ଚେତନାର ପ୍ରବାହର ପ୍ରତୀକ । କାମ ଏବଂ ରତି ଶୁଷୁମ୍ନା ଦେଇ ଜାଗ୍ରତ କୁଣ୍ଡଳିନୀ ଶକ୍ତି ପ୍ରବାହର ପ୍ରତୀକ ମଧ୍ୟ ଯାହା ଅଜ୍ଞାନତାକୁ ଦୂରକରେ । ସହଶ୍ରାର ଚକ୍ରରେ ସୃଷ୍ଟି ହୋଇଥିବା ଅମାପ ଶକ୍ତି ଯୋଗୁଁ ମୁଣ୍ଡ ଶରୀରରୁ ଅଲଗା ହୋଇଯାଇଛି ବୋଲି ବିଚାର କରାଯାଏ ।୤ଅର୍ଥାତ୍‌ ମୂଳାଧାର ଚକ୍ରର ଶକ୍ତି, ସହଶ୍ରାର ଚକ୍ରରେ ଶିବଙ୍କ ସହିତ ସମ୍ମିଳିତ ହେବା ଆତ୍ମ ଜ୍ଞାନପ୍ରାପ୍ତିର ଆଧାର, ଛିନ୍ନମସ୍ତାଙ୍କୁ ତ୍ରିଗୁଣମୟୀ ମଧ୍ୟ କୁହାଯାଏ । ଯେହେତୁ ତାଙ୍କଠାରେ ସତ୍ୱ, ରଜ ଓ ତମର ସମାହାର ଦେଖାଯାଏ। ବାମପଟେ ଡାକିନୀ ଶ୍ୟାମା (ତମ) ଏବଂ ଦକ୍ଷିଣପଟେ ବର୍ଣ୍ଣିନୀ ରକ୍ତ ବର୍ଣ୍ଣା (ରଜ) ଓ ମଝିରେ ଛିନ୍ନମସ୍ତା ଶୁଭ୍ରା (ସତ୍ୱ) ତିନିଗୁଣର ପରିଚାରିକା । ଆବିର୍ଭାବ ଥରେ ଦେବୀ ଜୟା-ବିଜୟା ନାମ୍ନୀ ଦାସୀଦ୍ୱୟଙ୍କ ସହିତ ମନ୍ଦାକିନୀ ନଦୀକୁ ଅବଗାହନ କରିବାକୁ ଯାଇଥିଲେ ୤ ସେଠାରେ ସ୍ନାନ ସାରିବା ପରେ ସଖୀଦ୍ୱୟ ନିଜ ନିଜର କ୍ଷୁଧା ଓ ତୃଷା ଦୂରକରିବା ପାଇଁ ଶୀଘ୍ର ଖାଦ୍ୟପେୟ ଦେବାଲାଗି ଦେବୀଙ୍କୁ କାତର କଣ୍ଠରେ ପ୍ରାର୍ଥନା କଲେ ୤ ଦେବୀ ଥରେ ଦୁଇଥର ଆଶ୍ୱାସନା ଦେଲେ; କିନ୍ତୁ ସଖୀଦ୍ୱୟ କ୍ଷୁଧାତୃଷାର ଜ୍ୱାଳା ସହିନପାରି, ପୁନର୍ବାର ଦେବୀଙ୍କୁ ଖାଦ୍ୟପେୟ ଯୋଗାଇଦେବା ଲାଗି ମିନତିଭରା କଣ୍ଠରେ ନିବେଦନ କରି କହିଲେ,   ଜଗଜ୍ଜନନୀ
ଶାଲିନୀ ଅରୋଡ଼ା  (ଜନ୍ମ: ୯ ନଭେମ୍ବର ୧୯୭୧) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି  । ସେ ଆର୍ଯ୍ୟମାନ   ବ୍ରହ୍ମାଣ୍ଡ କା ୟୋଦ୍ଧାରେ ପାପ ଶକ୍ତି ରକ୍ଷିନ୍ଦ୍ରା ଓ ଜୟ ଜବାନ ଜୟ କିଷାନ  (୨୦୧୫)ରେ ଲାଲ ବାହାଦୁର ଶାସ୍ତ୍ରୀଙ୍କ ମାଆଙ୍କ ଭୂମିକାରେ ଅଭିନୟ କରିଥିଲେ  । ଜୀବନୀ ଶାଲିନୀ ୧୯୭୧ ମସିହାର ନଭେମ୍ବର ୯ ତାରିଖରେ ଉତ୍ତର ପ୍ରଦେଶର ଲକ୍ଷ୍ନୌଠାରେ ଜନ୍ମଗ୍ରହଣ କରିଥିଲେ । ସେ ୨୦୦୨ ମସିହାରେ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରିବା ଆରମ୍ଭ କରିଥିଲେ ।
ଆକିନୋସରସ  ( : ) ଡାଇନୋସର ବଂଶର ଜୀବ ବୋଲି ମନେ କରାଯାଉଥିଲା କିନ୍ତୁ ପରବର୍ତ୍ତୀ ସମୟରେ ଏହା ଏକ କାଠର ଜୀବାଶ୍ମ ବୋଲି ଜଣାପଡ଼ିଥିଲା  ।
ମୁଖା ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜୀବ ଦ୍ୱିବେଦୀ । ବି. ଚନ୍ଦନ କୁମାର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ଜିତେନ୍ଦ୍ର ବରାଳ ଏହାର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜଗଜିତ ପାଲ୍ ଓ ଅର୍ଲିନ ଅଙ୍କିତା । ପିଣ୍ଟୁ ନନ୍ଦ, ମନସ୍ୱିନୀ, ତ୍ରିଭୁବନ ପଣ୍ଡା, ବାପି, ଡେଜି, ଦେବାଶିଷ, ସୁନୀତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୨ ମସିହାର ଡିସେମ୍ବର ୧୧ ତାରିଖରେ ଏହି କଥାଚିତ୍ରଟି ଉଭୟ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଅଭିନୟ ଜଗଜିତ ପାଲ୍ ଅର୍ଲିନ ଅଙ୍କିତା ପିଣ୍ଟୁ ନନ୍ଦ ମନସ୍ୱିନୀ ତ୍ରିଭୁବନ ପଣ୍ଡା ବାପି ଡେଜି ଦେବାଶିଷ ସୁନୀତା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଷ୍ଣୁମୋହନ କବି । ତପୁ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଆପଲ ଇନକର୍ପୋରେଟେଡ ଏକ ଆମେରିକୀୟ ବହୁରାଷ୍ଟ୍ରୀୟ ଟେକ୍ନୋଲୋଜି କମ୍ପାନୀ ଓ ଏହାର ମୁଖ୍ୟାଳୟ କାଲିଫର୍ଣ୍ଣିଆର କୁପରଟିନୋରେ ରହିଛି । ମାର୍ଚ୍ଚ ୨୦୨୩ ସୁଦ୍ଧା, ଆପଲ ବଜାର ପୁଞ୍ଜି ଦୃଷ୍ଟିରୁ ବିଶ୍ୱର ସର୍ବବୃହତ କମ୍ପାନୀ, ଏବଂ ୨୦୨୨ ରାଜସ୍ୱ ସୁଦ୍ଧା ୩୯୪.୩ ବିଲିୟନ ଆମେରିକୀୟ ଡଲାର ଥିବା ସର୍ବବୃହତ ଟେକ୍ନୋଲୋଜି କମ୍ପାନୀ । ଜୁନ୍ ୨୦୨୨ ସୁଦ୍ଧା, ଆପଲ ୟୁନିଟ୍ ବିକ୍ରି ଦୃଷ୍ଟିରୁ ଚତୁର୍ଥ ବୃହତ୍ତମ ବ୍ୟକ୍ତିଗତ କମ୍ପ୍ୟୁଟର ବିକ୍ରେତା; ରାଜସ୍ୱ ଦୃଷ୍ଟିରୁ ସବୁଠାରୁ ବଡ଼ ଉତ୍ପାଦନକାରୀ କମ୍ପାନୀ; ଏବଂ ବିଶ୍ୱର ଦ୍ୱିତୀୟ ବୃହତ୍ତମ ମୋବାଇଲ ଫୋନ ନିର୍ମାତା । ଆଲଫାବେଟ୍  (ଗୁଗଲର ମୂଳ କମ୍ପାନୀ), ଆମାଜନ, ମେଟା ପ୍ଲାଟଫର୍ମଏବଂ ମାଇକ୍ରୋସଫ୍ଟ ସହିତ ଏହାକୁ ବିଗ୍ ଫାଇଭ୍ ଆମେରିକୀୟ ସୂଚନା ପ୍ରଯୁକ୍ତି ବିଦ୍ୟା କମ୍ପାନୀ ମଧ୍ୟରୁ ଅନ୍ୟତମ ବୋଲି ବିବେଚନା କରାଯାଏ  ।